Δελφικό Μέλλον: Νοεμβρίου 2010\nΑΛΗΘΕΙΕΣ ΠΟΥ ΔΕΝ ΕΙΠΕ ΚΑΝΕΙΣ ΣΤΟΥΣ ΨΗΦΟΦΟΡΟΥΣ\nΤα ακόλουθα άρθρα (και πηγές πολύτιμων και σοβαρότατων πληροφοριών) , σύμφωνα με τον αποστολέα τους, γράφτηκαν απο εμπλεκόμενους στις πρόσφατες εκλογές για δημοσίευση. Προκύπτει από κάποια στοιχεία που μας στάλθηκαν ότι μάλλον ήταν διαθέσιμο σε όλους (;) τους αντίπαλους του Κου Φουσέκη.\nΚυκλοφόρησαν ανεπίσημα περίπου 10 μέρες πριν τις εκλογές και ένα αξιοπερίεργο γεγονός ,ίσως σηματοδοτεί ότι τα γνώριζε και ο ίδιος ο Κος Φουσέκης. Την Παρασκευή (5-10-2010) ,ο Κος Φουσέκης εξέπληξε , δημοσιεύοντας κυριολεκτικά την τελευταία στιγμή , Προγραμματικές Θέσεις του Συνδυασμού του, όπου ξαφνικά ανακάλυπτε τον κλασσικό τουρισμό και τον αρχαιολογικό χώρο των Δελφών, τις πανέμορφες παραλίες , παραλιακές πόλεις και οικισμούς του Δήμου και όλα αυτά που προκλητικά αγνοούσε σε όλη την προεκλογική περίοδο αλλά και ΕΘΑΨΕ ,ΚΑΙ ΜΑΖΙ ΚΑΙ ΤΗΝ ΦΩΚΙΔΑ , σε όλη την θητεία του ως Νομάρχης .\nΑν έχουν δημοσιευτεί νωρίτερα κάπου αλλού δεν το γνωρίζουμε ,αλλά η εφημερίδα που το δημοσίευσε ,συμπτωματικά ή μη, δεν έχει χάσει καμία αποκλειστικότητα δημοσιεύματος που αφορά καλά πράγματα για τον Κο Φουσέκη (όσο την παρακολουθούμε).\nΑνεξάρτητα από τις επιστολές που ακολουθούν, εμείς κρατάμε τις Προγραμματικές Θέσεις . Όπως έχουμε ξαναπεί, ελπίζουμε όσο οτιδήποτε άλλο να βγούμε άδικοι μαζί με όσους υποστηρίζουν ότι ο Κος Φουσέκης έχει «εντεταλμένη υπηρεσία» να μετατρέψει πλήρως την Ιτέα σε Βιομηχανική πόλη και τον Δήμο Δελφών σε μεταλλευτική περιοχή. Η ώρα της αλήθειας άλλωστε πλησιάζει για όλους.\nΈνα σοβαρό μυστήριο είναι γιατί δεν δημοσιεύτηκαν αυτά τα άρθρα και γιατί οι «αντίπαλοι» του Κου Φουσέκη ( που τόσο ενδιαφέρονται για το καλό του τόπου και γι’ αυτό μας ζάλιζαν ζητώντας το ψήφο μας) δεν έδωσαν αυτές τις πληροφορίες στο 50% των ψηφοφόρων που δεν πήγαν να ψηφίσουν, αλλά και σε αυτούς που πήγαν με κυριότερο ενδιαφέρον στους κατοίκους και επαγγελματίες του Τουρισμού , στις Τουριστικές περιοχές του Δήμου (Δελφοί , Γαλαξίδι, Ιτέα κ.λπ.), που σήμερα «λιμοκτονούν» και αύριο «πεθαίνουν».\nΤα γεγονότα και στοιχεία που αναφέρονται στις επιστολές ,βρίσκονται ήδη στην διάθεσή μας αλλά και στην διάθεση του καθενός μιάς και αφορούν Δημόσια Έγγραφα , πρακτικά απο Δημόσια Συμβούλια κ.λπ..\nΠαρακάτω παρατίθενται αποσπάσματα από τα άρθρα:\n« Ο υποψήφιος Δήμαρχος Δήμου Δελφών Κος Φουσέκης (βιογραφικό γραμμένο από τα γεγονότα).\nΤο 1998 , ο Κος Φουσέκης σταματά να εργάζεται για την S&B και εκλέγεται Δήμαρχος του Δήμου Άμφισσας δηλώνοντας υπέρμαχος της τουριστικής ανάπτυξης του Δήμου. Όλοι στην Άμφισσα και στη Φωκίδα γνωρίζουν ότι τόπος διαθέτει πλεονάζοντα προσόντα για τουρισμό ,που μπορεί να συμπαρασύρει και τις μικρές αγροκτηνοτροφικές μονάδες σε τεράστια ανάπτυξη, οπότε το «πακέτο» αυτό αποτελεί μονόδρομο. Πολλοί τον θεώρησαν «ανοιχτό μυαλό» μιάς και τα χρόνια που είχε δουλέψει, ήταν για την S&B (ως «στέλεχος» όπως ο ίδιος λέει) και ο τουρισμός είναι αναπτυξιακά ο χειρότερος εχθρός των εξορύξεων. Φαινόταν να μπορεί να κάνει την «υπέρβαση» που είχε ανάγκη ο τόπος. .Κάποιοι άλλοι έλεγαν ότι ακριβώς εξαιτίας αυτού του παρελθόντος , θα θάψει το τουρισμό.\nΟχτώ χρόνια μετά , αφήνει τον Δήμο Άμφισσας με τεράστιο χρέος άνω των 5 εκατομμυρίων € (σύν τα εκατομμύρια που χρωστάει για το νερό) και μηδέν τουριστική ανάπτυξη και γίνεται Νομάρχης .Κάποιοι που δεν έβρισκαν αξιοκρατικό λόγω για την εκλογή του, μίλαγαν ήδη για το ότι κάποιος μεγάλος «επιχειρηματικός παράγοντας» συντόνισε αποφάσεις στην ΝΔ και τις εσωκομματικές κόντρες στο ΠΑΣΟΚ. Για όσους έχουν μνήμη, το ΠΑΣΟΚ αυτοεξευτελίστηκε πολλαπλά έως την τελευταία στιγμή σε αυτές τις Νομαρχιακές που εξέλεξαν Νομάρχη τον Κο Φουσέκη. Ποιού μεγάλου «επιχειρηματικού παράγοντα» το συμφέρον εξαρτιόταν από τις αποφάσεις του Νομάρχη;;;;\n:Η Νομαρχία του Κου Φουσέκη δεν έχει κάνει καμία σοβαρή επένδυση σε αναπτυξιακό έργο στους Δελφούς, στα 3 χλμ. παραλία των Δελφών ή την ευρύτερη περιοχή. Μόνο ξεχασμένες υποσχέσεις και «κολλήματα υπ’ ευθύνη άλλων». Αυτά που εμείς ονομάζουμε αναπτυξιακά έργα στην καρδιά του τουριστικού «πακέτου» της Φωκίδας και Κέντρο του νέου Δήμου, σε άλλους νομούς θεωρούνται απλά έργα ρουτίνας για τη συντήρηση των βασικών υποδομών. Σύμφωνα με τον Κο Φουσέκη (προαναφερόμενη ομιλία του στις 13/1/2010 στο ΤΕΕ ), ο τουρισμός στους Δελφούς είναι ικανοποιητικός και τίποτα άλλο δεν έχει να αναπτυχθεί.\nΣτις 27 Σεπτεμβρίου ,Ο Κος Φουσέκης παρουσίασε επίσημα το οργανωτικό πλαίσιο του συνδυασμού του και ήταν όσο πιο ξεκάθαρος γινόταν .Στον Νέο Δήμο Δελφών βλέπει μόνο εναλλακτικό τουρισμό όπως όλα αυτά τα χρόνια που τον βλέπει όμως μόνο αυτός , μιάς και όλοι οι άλλοι δεν έχουμε δεί τίποτα παραπάνω από ολιγομελής φιέστες πληρωμένες από τα δικά μας λεφτά. Την τεράστια δυνατότητα ανάπτυξης τουρισμού γύρω από το όνομα και την Ιστορία των Δελφών που μπορεί να ζήσει όλο τον νέο Δήμο δεν την βλέπει. Γιατί άραγε;;\nΤΟΥΡΙΣΤΙΚΗ ΠΡΟΒΟΛΗ ΤΟΥ ΝΟΜΟΥ ΦΩΚΙΔΑΣ :\nΣτη θητεία του σαν Νομάρχης, χρηματοδοτεί τα τελευταία καλοκαίρια συναυλίες, αγώνες, κ.λ.π. ,με τα δικά μας χρήματα . Στόχος η τουριστική προβολή του Νομού. Δεν τον προβλημάτισε ποτέ η αποκρουστική αντιτουριστική βιομηχανική εικόνα της Ιτέας και των εξορύξεων στα βουνά. Σίγουρα μετά το πρώτο καλοκαίρι εκδηλώσεων ο Κος Φουσέκης δεν έκανε απολογισμό αποτελέσματος για να δεί ότι απλά «πετάει» τα λεφτά μας. Δεν κατέγραψε εάν η αύξηση των εισπράξεων των τουριστικών καταστημάτων της περιοχής τις μέρες των εκδηλώσεων ,ήταν λιγότερα χρήματα από τα χρήματά μας που ξόδεψε η Νομαρχία Πολύ εύκολα από τα ετήσια βιβλία των ξενοδοχείων προκύπτει ότι οι εκδηλώσεις αυτές δεν έχουν κανένα αναπτυξιακό αποτέλεσμα. Κανένας από αυτούς δεν επιστρέφει τον άλλο χρόνο ή άλλη εποχή από μόνος του σαν τουρίστας. Η Νομαρχία συμμετείχε σε τουριστικές εκθέσεις στο εξωτερικό (και άλλα έξοδα) .Σε κανένα έντυπο, φυλλάδιο, CD, κ.λ.π. δεν υπάρχει μία φωτογραφία με μία παραλία των Δελφών με χαρούμενους λουόμενους ,από αυτές που προβάλουν πρώτα απ’ όλα, όλες οι σοβαρές διαφημιστικές καμπάνιες Ελληνικών προορισμών. Φέτος το καλοκαίρι , η Νομαρχία δημοσίευσε στις 1 Αυγούστου ότι οι θάλασσες του νέου Δήμου Δελφών (Δεσφίνας ,Ιτέας , Γαλαξιδίου) είναι κατάλληλες για κολύμβηση. Δεν γνωρίζει κανείς στην Νομαρχία ότι η Τουριστική σαιζόν αρχίζει το Πάσχα. Κάποιοι υποστηρίζουν ότι ο Κος Φουσέκης θέλει την Ιτέα ,μόνο για τις εγκαταστάσεις βωξίτη . Διαμένον Τουρισμός στους Δελφούς και Βωξίτης στην Ιτέα όμως δεν γίνεται .\nΤΟ ΑΟΡΑΤΟ ΠΡΑΓΜΑΤΙΚΟ ΕΡΓΟ.\n1)Στην πολύ σοβαρή για το μέλλον του τόπου μας ημερίδα του ΤΕΕ που προ αναφέραμε ,ο Νομάρχης Φωκίδας κος Φουσέκης , ούτε λίγο ούτε πολύ, είπε ότι δυστυχώς χρειάζεται να καταστρέψουμε και δάσος κάποιες φορές για να εξορύξουμε τον βωξίτη αλλά τι να κάνουμε…Κατά τα άλλα η τοπική κοινωνία είναι ευχαριστημένη με την ισχύουσα κατάσταση και όλα έχουν καλώς. Και τουρισμό (άφησε να εννοηθεί ότι) έχουμε και το μόνο που θέλουμε είναι και άλλα λεφτά από το κράτος . Ο τουρισμός στους Δελφούς είναι ικανοποιητικός και τίποτα άλλο δεν έχει να αναπτυχθεί (καμία αναφορά). Για οικονομική κατάντια, για πληθυσμιακά προβλήματα και ερήμωση, για κοινωνικά προβλήματα, για καταστροφή του φυσικού πλούτου, για αντιδράσεις , για εμπρησμούς κ.λ.π., ούτε λόγος .\n3) Εδώ και καιρό έχουν εντοπιστεί και έχουν καταγγελθεί ,πιά ,στα αρμόδια σώματα Επιθεωρητών , Υπουργεία κ.λ.π. πλήθος παρανομιών των εξορυκτικών δραστηριοτήτων στον Νομό και ήδη ελέγχονται . Το «Λαρνάκι» στην Ιτέα λειτουργεί κατά παράβαση σχεδόν όλων των Νόμων που το αφορούν και οι ΜΠΕ και Άδειες λειτουργίας αποκρύπτουν το ότι βρίσκεται στο Δελφικό Τοπίο . Γενικά σε όλη τη Φωκίδα ,το επίπεδο των Μ.Π.Ε. έχει αναλυτικά καταγγελθεί ως απαράδεκτο. Αποκαταστάσεις, διαχείριση αδρανών κ.λ.π. ανύπαρκτα. Αρμόδιος για την εποπτεία όλων αυτών και για την τιμωρία των παραβατών ,σύμφωνα με τον Ν. 1650/1986 ,είναι ο Νομάρχης και οι υπηρεσίες του (αρ. 30 παρ. 2).\n4)Το 2009, ο κος Σουφλιάς (της Κυβέρνησης του δικού του κόμματος όπου ο κ. Φουσέκης έχει επιρροές, ως Νομάρχης σε μονοεδρικό νομό) φτιάχνει το νέο χωροταξικό σχεδιασμό της Ελλάδας και ζητά τις αποφάσεις των Νομαρχιών για το ποιες περιοχές θέλουν να χαρακτηριστούν τουριστικές. Το Μάιο 2009, ο Νομάρχης κος Φουσέκης μεταβιβάζει το σχετικό έγγραφο στα Δημοτικά Συμβούλια και ζητά τις δικές τους προτάσεις. Στις 15 Ιουλίου 2009 στο Νομαρχιακό Συμβούλιο, ο κος Φουσέκης ζητάει αναβολή στην λήψη αποφάσεως για το ποιες περιοχές της Φωκίδας θα προτείνει για τουριστικές, δηλώνοντας ότι δεν έχουν απαντήσει όλοι και ότι θα ζητήσει διευκρινίσεις γιατί « … τι σημαίνει τουριστικός τόπος…, τι σημαίνει αυτό το έγγραφο ,γιατί μπορεί να πάρουμε αποφάσεις μη αναστρέψιμες …»! Γνώριζε όμως ότι ο Νομός Φωκίδας είχε ήδη χαρακτηριστεί όλη μεταλλευτική περιοχή από το “Ειδικό Πλαίσιο Χωροταξικού Σχεδιασμού και Αειφόρου Ανάπτυξης για τη Βιομηχανία” που είχε ήδη δημοσιευθεί σε ΦΕΚ. Έτσι όποια περιοχή του Νομού δεν χαρακτηριζόταν ΚΑΙ τουριστική θα επέλεγε ξεκάθαρα μόνο εξορύξεις για πάντα. Εν τέλει, το πραγματικό και σημαντικό έργο που παρήγαγε ο κ. Φουσέκης είναι να είναι σήμερα όλος ο Νομός Φωκίδας ξεκάθαρα χαρακτηρισμένος ως «μεταλλευτικός» και αορίστως «τουριστικός», τοπικά κάπου γύρω από τους Δελφούς. Ευτυχώς οι Νόμοι αυτοί θα ξανασυζητηθούν τον Δεκέμβριο πριν οριστικοποιηθούν (αλλαγές μόνο με τη βοήθεια πραγματικών Τοπικών Αρχόντων, αν έχουμε). Μέχρι σήμερα η Νομαρχία δεν έχει δηλώσει ποιες περιοχές θα θέλαμε τουριστικές. Αυτό που κατάλαβε ο Νομοθέτης είναι «ΚΑΜΙΑ».\n5) Στο Νομαρχιακό Συμβούλιο (ΝΣ) στις 15/7/2009 ,ο Κος Φουσέκης ,παίρνει (αυθαίρετα) το λόγο από την αρμόδια Διευθύντρια του τμήματος Περιβάλλοντος και ζητά αναβολή για την συζήτηση για δύο Μελέτες Περιβαλλοντικών Επιπτώσεων (ΜΠΕ) της S&B και της ΕΛΜΙΝ για νέες εξορύξεις ,με το αιτιολογικό ότι δεν είχαν φέρει κάποια πρόσθετα στοιχεία (δεύτερη αναβολή για τον ίδιο λόγο) .Κάποιοι τον προειδοποιούν ότι αν περάσει κάποιο χρονικό διάστημα χωρίς γνωμοδότηση της Νομαρχίας ,η Κεντρική Υπηρεσία του ΥΠΕΧΩΔΕ που αποφασίζει για τις ΜΠΕ θεωρεί την απάντηση θετική. Κάποιοι παρευρισκόμενοι θυμούνται ότι με αυτή την «κομπίνα» ή αλλιώς «πλάγιο τρόπο» είχαν περάσει από το Ν.Σ. πολλές απαράδεκτες Μ.Π.Ε. στο παρελθόν. Ο Κος Φουσέκης απαντά ενοχλημένος ότι αυτά τα ξέρει και ότι αυτή η προθεσμία για απάντηση δεν ισχύει όταν έχουν ζητηθεί πρόσθετα στοιχεία. Η αναβολή εγκρίνεται. Σε αίτημα της «Κίνησης Για Την Σωτηρία Της Γκιώνας» (Α.Π. 4596 22/7/09) για να πάρει την αλληλογραφία με την οποία το Τμήμα Περιβάλλοντος της Νομαρχίας ζητά τα προαναφερόμενα πρόσθετα στοιχεία, η απάντηση του Τμήματος (Α.Π. 4596 18/8/09) είναι γενική και αόριστη : «..το Ν.Σ Φωκίδας …ενημέρωσε τις ενδιαφερόμενες εταιρίες …για το περιεχόμενο των αποφάσεων του 8/66/2009 και 8/67/2009 αντίστοιχα προκειμένου να προβούν στις ανάλογες ενέργειες.» Δηλαδή δεν υπάρχει αλληλογραφία πρίν το Ν.Σ. στις 15/7/2009 με την οποία το Τμήμα Περιβάλλοντος ζητάει πρόσθετα στοιχεία, άρα το ΥΠΕΧΩΔΕ δεν ξέρει για πρόσθετα στοιχεία (για να μην εκλάβει με «πλάγιο τρόπο» την γνωμοδότηση του Ν.Σ ως θετική). Εάν το Τμήμα Περιβάλλοντος δεν έχει κρύψει έγγραφα που αποδεικνύουν ύπαρξη αλληλογραφίας με την κοινοποίηση της οποίας έχει ενημερωθεί το ΥΠΕΧΩΔΕ σχετικά με τα πρόσθετα στοιχεία αυτών των ΜΠΕ, έχουμε το Κο Φουσέκη να ψεύδεται ευθαρσώς μπροστά σε όλο το Νομαρχιακό Συμβούλιο, προκειμένου να περάσει με «πλάγιο τρόπο» δυο ΜΠΕ εξορύξεων.\nΌλα τα προαναφερόμενα γεγονότα του πραγματικού έργου του Κου Φουσέκη σαν Νομάρχης Φωκίδας έγιναν εις γνώση και με την ψήφο των Νομαρχιακών Συμβούλων του. Σήμερα , για να είναι σίγουρος ο Κος Φουσέκης για τους ανθρώπους που έχει δίπλα του , οι ίδιοι άνθρωποι βρίσκονται στον συνδυασμό του και ζητούν την ψήφο των κατοίκων του νέου Δήμου ως υποψήφιοι νέοι Δημοτικοί Σύμβουλου, «για να συνεχίσουν το έργο τους όλοι μαζί.» »\nΚαι για όσους έχουν κουράγιο, ένα ακόμα άρθρο που δεν δημοσιεύτηκε ποτέ (;). Κάποιες πληροφορίες είναι ίδιες αλλά και κάποιες νέες πολύ σοβαρές.\n«Το δηλωμένο μοντέλο ανάπτυξης του υποψηφίου Δημάρχου Κου Φουσέκη για τον νέο Δήμο Δελφών και η οικονομική παραγωγική πραγματικότητα .\n(…….έχει αφαιρεθεί τμήμα που επαναλαμβάνει τις θέσεις του Κου Φουσέκη στην προαναφερόμενη Ημερίδα του ΤΕΕ…………..)\nΚαθοριστικό και ξεκάθαρο για τις προθέσεις του Κου Φουσέκη για τον νέο Δήμο Δελφών ήταν η τελευταία ερώτηση από το κοινό προς αυτόν : Ερώτηση: «Πότε προβλέπεται να συγκληθεί το Νομαρχιακό Συμβούλιο με θέμα το μοντέλο ανάπτυξης της Φωκίδας σε σχέση με τις μεταλλευτικές δραστηριότητες. Έχει υποβληθεί σχετικό αίτημα εδώ και … χρόνο». Απάντηση Κου Φουσέκη: «Δεν προβλέπεται να συγκληθεί γιατί νομίζουμε δεν πρέπει.» .\nΌλοι γνωρίζουμε ότι παρά τα παραπανίσια χρήματα που «έπεφταν» στον Νομό Φωκίδας από το Δημόσιο ,και τα οποία θα κοπούν , και τις όποιες θέσεις εργασίας των βωξιτών ,είμαστε επι δεκαετίες από τις πιο φτωχές περιοχές της Ελλάδας.\nΤο μοντέλο του Κου Φουσέκη μπορεί να εξυπηρετεί κάποια συμφέροντα αλλά σίγουρα όχι τα συμφέροντα των πολιτών του νέου Δήμου Δελφών.\nΗ οικονομική παραγωγική πραγματικότητα του νέου Δήμου Δελφών.\nΤα μέχρι χθές , τακτικά έσοδα των ΟΤΑ από το κεντρικό Κρατικό Ταμείο ,με πληθυσμιακά κριτήρια και ανεξάρτητα της τοπικής παραγωγής κόβονται εντελώς και για πάντα. Τρέχουν ,δεν τρέχουν οι οικονομικοί μετανάστες τις Φωκίδας στην Αθήνα να απογραφούν στα χωριά τους το αποτέλεσμα θα είναι το ίδιο .Ο Δήμος θα παίρνει ως έσοδα ένα ποσοστό από αυτά που παράγει ο ίδιος (ΦΠΑ, Φόρο εισοδήματος, τέλη ακίνητης περιουσίας, τέλη κυκλοφορίας και ίσως από κάποιους μικρούς φόρους ακόμα) . Μόνο από το τι παράγει ο ίδιος . Οι νέες Δημοτικές Αρχές θα έχουν αρχικά να δώσουν όποιους αγώνες μπορούν για να μεγιστοποιήσουν το ποσοστό αυτό μιάς και δεν έχει ακόμα καθοριστεί. Ένα άλλο ποσοστό από την Δημοτική παραγωγή χρήματος θα παίρνει η Περιφέρεια για τα έξοδα της δικιάς της λειτουργίας και τα υπόλοιπα το κεντρικό Κράτος για την δικιά του λειτουργία , την αποπληρωμή χρεών, εθνική Άμυνα, συμμετοχή σε Ευρωπαϊκά ταμεία κ.λ.π..\nΜετά από αυτό το αρχικό στάδιο (των πρώτων δύο ή το πολύ τριών ετών) όλα θα εξαρτώνται από το τοπικό παραγόμενο προϊόν .Και επαναλαμβάνουμε γιατί είναι σημαντικό: Από αυτό που παράγουμε θα δίνουμε και στην Περιφέρεια και στο Κεντρικό Κράτος. Εκεί λοιπόν που μας χαρίζανε, τώρα θα μας ζητάνε κιόλας.\nΑπό πού ξεκινάμε λοιπόν ως νέος Δήμος Δελφών;; Η περιοχή ήταν μέχρι χθές τελευταία σαν τοπική οικονομία (έσοδα- έξοδα) , από τις πρώτες σε ανεργία και γενικά και από όλες τις απόψεις από τις φτωχότερες περιοχές της Ελλάδας.\nΚύριες παραγωγικές δραστηριότητες «το Δημόσιο και οι βωξίτες».Το μοντέλο ντροπή για το οποίο καμάρωναν οι μέχρι χθές Τοπικοί Άρχοντες.\nΑ) Το Δημόσιο (Υπηρεσίες, Σύστημα Υγείας, Εκπαίδευση ,τακτικά έσοδα ΟΤΑ κ.λ.π. ) πρόσφερε τις περισσότερες θέσεις εργασίας .Εκατοντάδες αλλά δεν ξέρουμε ακόμα πόσες ακριβώς. Αυτή η «παραγωγική» δραστηριότητα κλείνει οριστικά ,επιβαρύνοντας διπλά την μέχρι χθές ήδη οικτρή κατάσταση της οικονομίας. Κανένας δεν θα μπορεί να διορίσει από το παράθυρο και μόνο κάποιος απελπισμένος και κορόιδο ταυτόχρονα θα πιστέψει προεκλογικά ταξίματα για διορισμό. Οι θέσεις στο Δημόσιο θα μειωθούν και δυστυχώς κανείς δεν θα αντιδράσει γιατί θα τις πληρώνουμε από την τσέπη μας πιά . Και δεν θα έρχονται στην τοπική οικονομία τα «έτοιμα» χρήματα του Κεντρικού Κράτους , και θα πρέπει να παράγουμε αρκετά από τις άλλες φορολογούμενες δραστηριότητες ώστε να πληρώνουμε τους μισθούς για να έχουμε όλες αυτές τις παροχές που θεωρούσαμε δεδομένες μέχρι χθές.\nΒ) Οι βωξίτες που κυριαρχούσαν μέχρι χθές χωρίς κανέναν Νομικό περιορισμό , δεν μπόρεσαν να μας ζήσουν αξιοπρεπώς ,ούτε τις χρυσές εποχές των υπερκερδών τους .Μαζί με το κουβαρντάδικο Δημόσιο και πάλι είμαστε οι φτωχότεροι της Ελλάδας. Οι 200 μόνιμες και το πολύ άλλες τόσες εξωτερικών συνεργατών ,θέσεις εργασίας ,αποτελούν το 3% το πολύ των θέσεων εργασίας του νέου Δήμου και τόσοι θα είναι οι νέοι άνεργοι από τις περικοπές του Δημοσίου. Και να αυξηθούν οι θέσεις αυτές θα βοηθήσουν αλλά η κατάσταση δεν σώζεται.\nΓ) Οι ιχθυοκαλλιέργειες που έχουν κάποια παρουσία στην τοπική οικονομία δεν έχουν περιθώρια για αλματώδη ανάπτυξη ούτε έχουν σώσει την περιοχή ,οπότε δεν μπορούμε να περιμένουμε παρά την διατήρησή τους .\nΔ) Τα δάνεια τα οποία έπαιρναν μέχρι χθές εύκολα κάποιοι και ζούσαμε εμείς καλά υποθηκεύοντας το μέλλον των παιδιών μας κόβονται «με το μαχαίρι». Ο κάθε Δήμος θα μπορεί να δανειστεί μέχρι κάποιο μικρό ποσοστό του ετήσιου παραγόμενου προιόντος του. Ο νέος Δήμος Δελφών θα βουλιάξει εξαρχής από το χρέος των πολλών εκατομμυρίων που άφησε ο Κος Φουσέκης σαν το πραγματικό του έργο στον πρώην Δήμο Άμφισσας (χωρίς κανένα αναπτυξιακό αποτέλεσμα) και το οποίο θα πρέπει να ξεπληρώσουμε πιά όλοι εμείς οι κάτοικοι του νέου Δήμου Δελφών, από την τσέπη μας κυριολεκτικά Κανένας Υπουργός, «κολλητός» του Κου Φουσέκη δεν θα κανονίσει το χρέος του. Το Κράτος δεν ξαναεγγυάται για κανέναν Δήμο (και μετά διαγραφή και χαριστικές ρυθμίσεις) .Τέλος.\nΧωρίς να χρειάζονται ειδικές γνώσεις , εάν δεν συμβεί κάτι νέο, κάτι συγκεκριμένο, η χρεοκοπία , η Ιδιωτική Εταιρία Διαχείρισης και η εξαθλίωση της περιοχής είναι περισσότερο από σίγουρη.\nΑυτήν την κατάσταση προσφέρονται να διαχειριστούν τέσσερεις Συνδυασμοί στις εκλογές της 7ης Νοεμβρίου. Σίγουρα κάποιοι είναι αποδεδειγμένα ακατάλληλοι. Οι ψηφοφόροι έχουν την τύχη του τόπου στα χέρια τους.\nΑναρτήθηκε από delphi στις 11:28 μ.μ. 14 σχόλια:\nΟι εκλογές για τον Δήμαρχο του Δήμου Δελφών ολοκληρώθηκαν. Τα αποτελέσματα γνωστά με πάρα πολλά συμπεράσματα να εξάγονται από τα στοιχεία που καταγράφηκαν ,τόσο από τα αποτελέσματα της ψηφοφορίας την πρώτη Κυριακή και από τα τελικά αποτελέσματα της δεύτερης Κυριακής , αλλά και από τα πολύ σημαντικά γεγονότα της προεκλογικής περιόδου.\nΟφείλουμε να συγχαρούμε τον νέο Δήμαρχο Κο Φουσέκη και να του πούμε ειλικρινά ότι όλοι οι συντελεστές του blog του ευχόμαστε μία πραγματικά δημιουργική θητεία σε αυτά τα επόμενα πάρα πολύ κρίσιμα χρόνια που έρχονται και που θα καθορίσουν το μέλλον της περιοχής .Θα χαρούμε όσο περισσότερο μπορεί να χαρεί άνθρωπος για γεγονός που αφορά τον τόπο του, αν αποδείξει ότι όλα τα αναγραφόμενα εναντίον του ήταν ψευδή και άδικα.\nΑυτό όμως που του καταλογίζεται είναι πάρα πολύ σοβαρό και δεν επιτρέπει εφησυχασμούς . Εάν όντος έχει κατά νού να προωθήσει τον χαρακτηρισμό του Δήμου Δελφών ως Μεταλλευτική περιοχή θα μας έχει απέναντί του. Οφείλουμε εδώ να του υπενθυμίσουμε ότι το ποσοστό των ψηφοφόρων που τον εξέλεξε Δήμαρχο είναι λιγότερο από το 25% των εγγεγραμμένων στους εκλογικούς καταλόγους και όπως γνωρίζει πολύ καλά, η προοπτική «Μεταλλευτική περιοχή» βρίσκει ξεκάθαρα αντίθετους τους όλους σχεδόν τους κατοίκους που δεν έχουν άμεσο οικονομικό συμφέρον σε αυτό και αυτοί είναι περισσότεροι από το 95% των κατοίκων.\nΤο «Δελφικό Μέλλον» ανάρτησε αρχικά και προεκλογικά ένα πολύ ενδιαφέρον βιβλίο που έπεσε στην αντίληψή μας , που αφορά την σχέση του Ορυκτού Πλούτου με τις τοπικές κοινωνίες των περιοχών στις οποίες βρίσκεται . Η σχέση αυτή είναι ξεκάθαρα σχέση «θύτη» και «θύματος» .Μόνο κάποιος που έχει οικονομικό συμφέρον και λειτουργεί με «πειραγμένη» αντίληψη ή κάποιος που έχει πράγματι «πειραγμένη» αντίληψη θα υποστηρίξει ότι είναι σύμπτωση το ότι εκτός από τον σκληρό πυρήνα των Δυτικών χωρών ,όπου αλλού στον κόσμο υπάρχουν εξορύξεις ορυκτών ,οι τοπικές κοινωνίες και οικονομίες είναι εξαθλιωμένες. Και η Ελλάδα, είναι γνωστό ότι δεν ανήκει στον σκληρό πυρήνα των Δυτικών χωρών .Αυτή η συλλογή στοιχείων από όλο τον κόσμο ,ταιριάζει τόσο πολύ και στην Φωκίδα, στο παρελθόν της και στο παρόν της που δεν μπορεί να αγνοηθεί. Πολλά μυστήρια και ερωτήματα που προέκυψαν από γεγονότα που συνέβησαν μετά την ανάρτηση του βιβλίου και κατά την διάρκεια των εκλογών , που άλλες εποχές θα έμεναν αναπάντητα, ερμηνεύονται και απαντώνται πλήρως μέσα από αυτό και αυτό από μόνο του λέει πολλά.\nΣτο «Δελφικό Μέλλον» έχουν καταφτάσει πλήθος στοιχείων ,επίσημων εγγράφων αλλά και καταγγελίες με ονοματεπώνυμο για πάρα πολλά γεγονότα που δυστυχώς μέχρι στιγμής επιβεβαιώνουν το βιβλίο. Τα στοιχεία είναι πάρα πολλά και οι διαχειριστές του blog, ήδη έχουμε «φρακάρει» στην αξιολόγηση και ανάδειξή τους αλλά ελπίζουμε στην κατανόηση των φίλων μας μιάς και κανείς μας δεν είναι επαγγελματίας . Αυτό που πρέπει να πούμε έστω και άγαρμπα, είναι πως προκύπτει ότι εκατοντάδες οικογένειες περιμένουν κάποιο μέλος τους να βρει δουλειά εξαιτίας της «υποστήριξής» της οικογένειας στον Κο Φουσέκη στις εκλογές . Το γεγονός ότι έταξε σε πολλούς δουλειά αληθεύει. Εάν αυτό έλαβε έκταση «εκατοντάδων» είναι πολύ σοβαρό μιάς και στην πραγματικότητα ούτε ο Κος Φουσέκης , ούτε κανείς άλλος δεν πρόκειται να διορίσει έστω και έναν στο Δημόσιο (να χρειαστεί να απολύσει μπορεί) και αυτό το ξέρουν όλοι οι Έλληνες. Όσον αφορά πρόσληψη στις Ιδιωτικές Εταιρίες Βωξίτη, και εκεί μάλλον απολύσεις θα έχουμε και θα έχουμε την ευκαιρία να πούμε γιατί . Όπως και να έχει όμως ,προσλήψεις πάνω από μονοψήφιο αριθμό είναι απίθανο και αυτό θα αντιστοιχεί σε κάποιες απολύσεις αργά ή γρήγορα.\nΔεν θα σχολιάσουμε την στάση αυτή των οικογενειών, μπορούμε όμως να πούμε σίγουρα ότι αυτό που πρέπει να κάνουν είναι να απαιτήσουν τον διορισμό που τους έταξαν το συντομότερο δυνατόν .Το γιατί θα το καταλάβουν σύντομα και ευχόμαστε ,παρά την κάθετη αντίθεσή μας με την στάση τους ,να μην το καταλάβουν αργά.\nΣτους αναπάντεχα πολλούς φίλους που μοιράζονται μαζί μας την αγωνία για το μέλλον του Δήμου Δελφών , υποσχόμαστε ότι θα συνεχίσουμε να παρουσιάζουμε στοιχεία σχετικά με όλα τα προαναφερόμενα. Το «Δελφικό Μέλλον» θα είναι παρόν να καταγράφει και να προβλέπει προθέσεις και προοπτικές και στην χειρότερη των περιπτώσεων να αποτελεί έναν αδιάψευστο μάρτυρα ότι το «έγκλημα» ήταν προμελετημένο με γνωστούς τους «εγκληματίες» .Για να συμβεί όμως κάτι τέτοιο, θα πρέπει οι κάτοικοι του νέου Δήμου Δελφών να αδιαφορήσουν .\nΣτις εκλογές αυτές η τοπική κοινωνία έκανε άλματα δεκαετιών. Φόβοι ξεπεράστηκαν, βρώμικες αλήθειες αποκαλύφθηκαν ,ο κόσμος άρχισε να μιλά και να υπερασπίζεται τον τόπο του και πάνω από όλα , όσο περισσότερο ο κόσμος μιλά, όλο και περισσότεροι ,όλο και γρηγορότερα , καταλαβαίνουμε ότι ο τόπος μας είναι ένας επίγειος παράδεισος με τεράστιες προοπτικές ανάπτυξης ,με δουλειά για όλους μαζί με τους «λίγους» και όχι μόνο για τους «λίγους». Ο ένας μετά τον άλλο ,απλοί κάτοικοι και «παράγοντες» , αρχίσαμε να ξυπνάμε , να βρίσκουμε την αξιοπρέπειά μας και σύντομα , και οι τελευταίοι απελπισμένοι που για μια ακόμα φορά «υπέκυψαν» στον πειρασμό και κοίταξαν το «δικό τους» θα ανακαλύψουν ότι δεν υπάρχει πια άλλος δρόμος από το «κοινό συμφέρον».\nΗ αρχή του τέλους του «κακού» παρελθόντος έχει γίνει και σε όλους εμάς που κάτι νέο καταλάβαμε ακόμα τον τελευταίο καιρό, αναλογεί η απλή ευθύνη, απλά να το πούμε και στους άλλους .\nΓια να μην λένε και οι παραπονούμενοι από που προκύπτουν όλα αυτά που αναφέρονται στις αναρτήσεις μας, ζητήσαμε και σας παραθέτουμε την απομαγνητοφωνημένη ομιλία του Κο Φουσέκη ως Νομάρχης Φωκίδας στην ομιλία του στην Ημερίδα του ΤΕΕ «Ορυκτός Πλούτος και Τοπικές κοινωνίες» όπου υπάρχουν πολλά αποκαλυπτικά σημεία. Για μας ,όλο το κείμενο έχει μεγάλη σημασία . Εκφράζει αυτό που προγραμματισμένα θέλησε να πεί ο νέος Δήμαρχός μας ,μόλις πρίν από δέκα μήνες , σε πάρα πολλούς επίσημους Κυβερνητικούς εκπροσώπους που βρίσκονταν στο ακροατήριο και που αποκτούσαν άποψη για τον τόπο μας ,ώστε στην συνέχεια να μας εντάξουν σε κάποιες «αναπτυξιακές κατηγορίες» και να προγραμματίσουν την «ανάπτυξη της περιοχής» με τους Νόμους που σήμερα φτιάχνουν. Καλή ανάγνωση και προβληματισμό.\n«ΗΜΕΡΙΔΑ ΤΕΕ 13-1-2010\nΘΕΜΑ : ΟΡΥΚΤΟΣ ΠΛΟΥΤΟΣ ΚΑΙ ΤΟΠΙΚΕΣ ΚΟΙΝΩΝΙΕΣ\nΟΜΙΛΙΑ ΝΟΜΑΡΧΗ ΦΩΚΙΔΑΣ ΚΟΥ ΦΟΥΣΕΚΗ\nΘΕΜΑ : ΕΚΜΕΤΑΛΛΕΥΣΗ ΜΕΤΑΛΛΕΙΩΝ ΒΩΞΙΤΗ ΣΤΗ ΦΩΚΙΔΑ ,ΟΙΚΟΝΟΜΙΚΗ ΑΝΑΠΤΥΞΗ ,ΕΠΙΔΡΑΣΕΙΣ ΣΤΟ ΠΕΡΙΒΑΛΛΟΝ ΚΑΙ ΤΗΝ ΤΟΠΙΚΗ ΚΟΙΝΩΝΙΑ.\n…κοιτάσματα των οποίων η εκμετάλλευση άρχισε τη 2η δεκαετία του περασμένου αιώνα και συνεχίζεται με εντατικούς ρυθμούς μέχρι σήμερα. Ο Βωξίτης λοιπόν , αυτό το κοκκινωπό τις περισσότερες φορές μετάλλευμα που αποτελεί την πρώτη ύλη για την αλουμίνα και άρα για όλα τα προϊόντα αλουμινίου, έχει επίσης μια σειρά άλλων βιομηχανικών εφαρμογών στη τσιμεντοβιομηχανία , στη χαλυβουργία στη βιομηχανία των υαλικών και στη βιομηχανία του πετροβάμβακα .Αυτή η κόκκινη πέτρα όπως απλοϊκά την αποκαλούσαν οι χωρικοί της περιοχής έχει συνδέσει άρρηκτα στη κεντρική και βορειοανατολική Φωκίδα την διαδρομή της εξόρυξης και εκμετάλλευσης της με την οικονομική εξέλιξη του μεγαλύτερου μέρους του Νομού Φωκίδος τα τελευταία 90 χρόνια . Ο Βωξίτης επίσης δυστυχώς , στη συντριπτική πλειοψηφία των περιπτώσεων έχει, ή μάλλον εμείς έχουμε την ατυχία να είναι καλυμμένος από κάποιο στρώμα ασβεστόλιθου. Συνεπώς για να φτάσει κάποιος σε αυτόν και να τον πάρει, θα πρέπει να τον αποκαλύψει αφαιρώντας τον υπερκείμενο ασβεστόλιθο , η περίπτωση της επιφανειακής εκμετάλλευσης ή να τρυπήσει τον περιβάλλοντα ασβεστόλιθο στην περίπτωση της υπόγειας εκμετάλλευσης . Και στις δυο περιπτώσεις έχουμε παρέμβαση στο φυσικό περιβάλλον.\nΣτη πρώτη δε περίπτωση της επιφανειακής εκμετάλλευσης , η επέμβαση στο περιβάλλον είναι σοβαρή και αλλοιώνει εντελώς τα χαρακτηριστικά της επιφάνειας του εδάφους αφού δημιουργούνται μεγάλης έκτασης εκσκαφές . Αν δε αναλογιστεί κανείς ότι οι εκμεταλλεύσεις αυτέ γίνονται στα βουνά, τότε είναι προφανές ότι πολλές φορές είναι απαιτητό να καταστραφεί και τμήμα δάσους ελάτης ως επί τω πλείστον στη Φωκίδα αλλά και δρυός ή χορτολιβαδικές εκτάσεις γεγονός που σημαίνει ότι τα πράγματα γίνονται ακόμη πιο δύσκολα.\nΑξίζει λοιπόν να προσπαθήσουμε να παρουσιάσουμε σύντομα τη Φωκίδα και την κοινωνικοοικονομική διαδρομή της τον 20ο αιώνα . Ο Βωξίτης της Φωκίδας με την δική του συμπλεκόμενη διαδρομή. Να δούμε πώς η μια διαδρομή επηρέασε την άλλη . Τι θα μπορούσε να γίνει και δεν έγινε για να είναι ασφαλέστερη η δραστηριότητα αυτή για την τοπική κοινωνία. Να απαντήσουμε στο ερώτημα αν τελικά δεν υπήρχε η δραστηριότητα αυτή, θα ήταν καλύτερα τα πράγματα ή χειρότερα για την τοπική κοινωνία. Τέλος δε με δεδομένη τη σύμφωνη και σύνθετη με τη δραστηριότητα δυσμενή επίδραση στο φυσικό περιβάλλον , να δούμε τι συμβαίνει με την αποκάλυψη στην επιφανειακή εκμετάλλευση , τις αποκαταστάσεις την στροφή στην κατά πολύ λιγότερο οχλούσα υπόγεια εκμετάλλευση .\nΚυρίες και Κύριοι , η Φωκίδα είναι ένας Νομός στο κέντρο της Ελλάδας.\nΑνήκει στη Περιφέρεια Στερεάς Ελλάδος και αποτελείται από 12Δήμους και δυο ιστορικές επαρχίες, την Παρνασσίδα και τη Δωρίδα. Πρωτεύουσά της είναι η Άμφισσα , έδρα και του ομώνυμου Δήμου. Ο Νομός έχει έκταση 2.160,6 χιλιάδες στρέμματα και πληθυσμό 48.284 κατοίκους σύμφωνα με την απογραφή του 2001 είναι Νομός εξαιρετικά ορεινός αφού στα όριά του υπάρχουν οι οροσειρές της Γκιώνας του Παρνασσού , των Βαρδουσίων και της Οίτης . Νότια βρέχεται από τον Κορινθιακό κόλπο σε μια ακτογραμμή πλέον των 100km από τη Δεσφίνα έως το Ευπάλιο . Μικρές κοιλάδες υπάρχουν στην Άμφισσα και την Ιτέα με την μονοκαλλιέργεια της ελιάς και του παραδοσιακού και διατηρητέου ελαιώνα της Άμφισσας με τα 1.200.000 ελαιόδεντρα. Η κοιλάδα του Γαλαξιδίου της Ερατεινής και το Δέλτα του ποταμού Μόρνου στο δυτικό άκρο της και ανατολικά η μικρή πεδιάδα της Γραβιάς συμπληρώνουν τη πεδινή Φωκίδα . Στην Ανατολική είσοδο του Νομού από Αθήνα βρίσκεται ο αρχαιολογικός χώρος των Δελφών και ο ομώνυμος Δήμος . Λίγο βορειότερα βρίσκεται το χιονοδρομικό κέντρο του Παρνασσού . Στο κέντρο του Νομού στο Δήμο Λιδορικίου δεσπόζει η τεχνητή λίμνη του Μόρνου. Κατασκευάστηκε τη δεκαετία του 1970 και υδροδοτεί το λεκανοπέδιο. Από τη Φωκίδα διέρχεται η Εθνική Οδός Αντιρρίου Ναυπάκτου Ιτέας Αμφίσσης Μπράλου Αλκμώνας που έχει χαρακτηριστεί από τον Εθνικό Χωροταξικό σχεδιασμό ως δρόμος ανάπτυξης. Παρόλο το γεγονός αυτό το τμήμα του δρόμου Ευπάλιο Γαλαξίδι ανοίχτηκε στο τέλος της δεκαετίας του 60 . Μέχρι τότε η συγκοινωνία γινόταν με βάρκες από τη θάλασσα. Μέχρι σήμερα στο μεγαλύτερο μήκος του, ο δρόμος αυτός που ενώνει το λιμάνι της Πάτρας, την Πελοπόννησο και τη Δυτική Ελλάδα με τον ΠΑΘΕ, είναι δρόμος με δυο λωρίδες κυκλοφορίας και τεχνικά χαρακτηριστικά που σας ανέφερα παραπάνω , το καθένα για τους δικούς του λόγους , σε διαφορετικό βαθμό και σε διαφορετικές εποχές δημιούργησαν τα ιδιαίτερα χαρακτηριστικά της οικονομίας και κοινωνικής πορείας του Νομού από τις αρχές του 20ου αιώνα μέχρι και σήμερα θα είχε ίσως ενδιαφέρον για κάποιους σίγουρα για μας τους Φωκιείς , να αναπτύξει κάποιος το πώς και σε ποιο βαθμό και πότε επιτέλεσε ο καθένας από τους παραπάνω παράγοντες στη διαμόρφωση της σημερινής φυσιογνωμίας του Νομού μας στη διαδρομή του από τις αρχές του περασμένου αιώνα μέχρι και τα τώρα. Αυτό όμως εκφεύγει των σκοπών της σημερινής παρουσίασης . Μπορούμε μόνο να αναφέρουμε την κοινωνικοοικονομική διαδρομή από το 1900 μέχρι σήμερα καθώς και την παράλληλη πορεία της εξορυκτικής δραστηριότητας του βωξίτη και την επίδρασή αυτή.\nΚες και κοι μέχρι τον 2ο Παγκόσμιο πόλεμο η κοινωνικοοικονομική κατάσταση στη Φωκίδα ήτανε εξαιρετικά κλειστή και αυτοδιαχειριζόμενη .Αδιαμφισβήτητο κοινωνικό και οικονομικό κέντρο ήταν η ακμάζουσα τότε πολιτεία της Άμφισσας και των πέριξ του ελαιώνα της οικισμών , Ιτέα Χρισσό , Σερνικάκι και Ντοπόλια. Υπήρχε ένα μικρότερο κέντρο στο Λιδόρικι αλλά αδιαμφισβήτητα η κοινωνική δύναμη ήταν η Άμφισσα , με τον τεράστιο ελαιώνα της να δίνει την φημισμένη ελιά Αμφίσσης και λάδι εξαιρετικό.\nΗ διαχρονικά υψηλή τιμή των προϊόντων αυτών έδινε αέρα εισοδηματιών και αφεντάδων στους κατοίκους της. Παράλληλα, όλη η υπόλοιπη Φωκίδα ασχολούνταν με την κτηνοτροφία. Η Άμφισσα επίσης καρπούνταν την υπεραξία της δραστηριότητας αυτής , με τα ταμπάκικα , βυρσοδεψία της Χάρμαινας και τη βιοτεχνία των κουδουνιών αλλά και τη βιοτεχνία των σχοιναράδικων που κατασκεύαζαν σχοινιά από το μαλλί των προβάτων και την τρίχα των κατσικιών . Επίσης τα ρεβίθια που καλλιεργούσαν στα οροπέδια της Φωκίδας γίνονταν διαφόρων ειδών στραγάλια στα στραγαλάδικα της Άμφισσας. Τα υπολείμματα των ελαιοτριβείων γίνονταν σαπούνι στα σαπουνάδικα της πόλης και τα καπνά του κάμπου της Γραβιάς τσιγάρα στα τσιγαράδικα. Η μεταεπαναστατική , μετά την επανάσταση του και μέχρι το 2ο Παγκόσμιο Πόλεμο ευημερία της Άμφισσας και της κεντρικής Φωκίδας , φαίνεται σήμερα από τα θαυμάσια σπίτια που υπάρχουν και καταδεικνύουν την ευημερία τα περιοχής εκείνη την εποχή. Μέσα σε αυτό το κοινωνικοοικονομικό περιβάλλον της Φωκίδας , το 1924 ο Ευριπίδης Μαυρομμάτης , σπουδαγμένος στη Γερμανία , διαπιστώνει την ύπαρξη βωξίτη στη Γκιόνα, την Οίτη και τον Παρνασσό και αρχίζει εξόρυξη βωξίτη με πρωτόγονα μέσα, χρησιμοποιώντας τους πρώτους εργάτες από τα Καστέλια , τη Βάριανη και τη Γραβιά, δημοτικά διαμερίσματα σήμερα του Δήμου Γραβιάς. Το 1932 συνεταιρίζεται με τους δυο αδερφούς Ηλιόπουλους και συστήνεται εταιρεία ΑΕΜ Βωξίτε Παρνασσού. Μέχρι το 1940 υπάρχει εξορυκτική δραστηριότητα……………… βιομηχανοποιημένη. Το τέλος του εμφυλίου πολέμου το 1949 , βρίσκει τη Φωκίδα θέατρο επιχειρήσεων των αντιμαχόμενων στρατοπέδων. Ο Νομός τη δεκαετία του ‘ 40 πληρώνει βαρύτατο τίμημα. Δεκάδες τα πυρπολημένα χωριά του. Το σύνολο του ενεργού ανδρικού πληθυσμού του έχει λάβει μέρος στον εμφύλιο με τη μια ή την άλλη παράταξη . Τα γεγονότα αυτά συν τη τάση αστυφιλίας που εκδηλώνεται στη χώρα , σπρώχνει τον πληθυσμό των χωριών στην Αθήνα , τη Λαμία που αναπτύσσεται ραγδαία και τη Πάτρα. Αυτόματα η Άμφισσα χάνοντας τα φτηνά εργατικά χέρια και την τροφοδοσία των βιοτεχνιών της με πρώτες ύλες δεν ανακτά ποτέ το ρόλο που είχε πριν τον πόλεμο. Η ιδιότυπη κεντροΑμφισσαϊκή οικονομία που για περίπου ένα αιώνα λειτουργούσε στη Φωκίδα έχει πλέον διαλυθεί. Ο Νομός αναπτύσσει σταδιακά αλλά με γοργούς ρυθμούς , μια ιδιότυπη κοινωνικοοικονομική κατάσταση που εξελίσσεται μέχρι τις μέρες μας . Ουσιαστικά σπάει στα τρια η Δυτική Φωκίδα , σημερινή Δήμος Βαρδουσίων και Ευπαλίου και τα δυτικά χωριά του Δήμου Λιδορικίου και Τολοφώνος έχουν πλέον αναφορά κοινωνική και οικονομική στη Πάτρα και την Αιτωλοακαρνανία . Στην Ανατολική Φωκίδα τα χωριά σημερινών Δήμων Γραβιάς Παρνασσού και Καλλιέων έχουν πια αναφορά στη Λαμία. Μόνο οι σημερινοί Δήμοι Άμφισσας , Ιτέας, Δελφών , Δεσφίνας , Γαλαξιδίου και τα ανατολικά χωριά του Δήμου Λιδορικίου και Τολοφώνος έχουν πλέον αναφορά στην αδύναμη οικονομικά Άμφισσα. Μέσα σε αυτό το περιβάλλον το 1952 η ΑΕΜ Βωξίται Παρνασσού επαναδραστηριοποιείται στη Φωκίδα. Ραγδαία η παραγωγή οργανώνεται κα μηχανοποιείται. Μέχρι την μεταπολίτευση το 1974 , η δραστηριότητα παραγωγής βωξίτη στο Νομό είναι η κύρια πηγή απασχόλησης και ενώ η Δωρίδα ,ανατολική Φωκίδα και τα χωριά του Δήμου Καλλιέων αδειάζουν κυριολεκτικά από κόσμο , τα 1200 άτομα κατά μέσω όρο που ασχολούνταν στη δραστηριότητα αυτή κατά τη διάρκεια της δεκαετίας του 70 κρατάνε τον κόσμο στα χωριά του Δήμου Άμφισσας ,Ιτέας, Γαλαξιδίου και Δεσφίνας. Οι κάτοικοι της ασχολούνται στο εργοστάσιο της αλουμίνας των Άσπρων Σπιτιών της Δεσφίνας. Κες και Κοι δεν υπάρχει καμία αμφιβολία ότι οι δύσκολες δεκαετίες του 50,60,70 η συνεισφορά της εξορυκτικής δραστηριότητας του βωξίτη ήταν για τα Φωκίδα από πλευρά απασχόλησης καθοριστική. Ήταν ο ένας από τους δυο πνεύμονες της. Ο άλλος ήταν ο δημόσιος τομέας και φυσικά αβίαστα προκύπτει η απάντηση στο ερώτημα τι θα γινόταν αν δεν υπήρχε αυτή η δραστηριότητα. Η Φωκίδα , αυτές τις δεκαετίες τουλάχιστον θα ανέπνεε με τον ένα πνεύμονα όσον αφορά την απασχόληση με ότι συνεπάγεται αυτό . Μετά την μεταπολίτευση , τα πράγματα στην αναπτυξιακή πορεία και στην απασχόληση στη Φωκίδα διαφοροποιούνται . Οι Δελφοί με το χιονοδρομικό κέντρο του Παρνασσού ανατολικά, αλλάζουν σιγά αλλά σταθερά τα δεδομένα στην αναπτυξιακή πορεία του Δήμου Δελφών και Παρνασσού. Αρχικά και Γραβιάς στη συνέχεια. Η πόλη της Ιτέας , το Γαλαξίδι και η Ερατεινή αποκτούν τουριστικές υποδομές υψηλών προδιαγραφών . Η κατασκευή φράγματος της Λίμνης Μόρνου δίνει για μια δεκαετία ζωή στο Λιδορίκι . Η ανάπτυξη της Ναυπάκτου στο Δυτικό όριο του Νομού και η …. της Πάτρας δημιουργούν μετά μάλιστα και την κατασκευή της Γέφυρας Ρίου Αντιρρίου , άλλη αναπτυξιακή προοπτική στις Δυτικές παραλίες του Νομού. Την ίδια περίοδο , η εκμετάλλευση του Βωξίτη εξακολουθεί να δίνει δουλειά κατά μέσο όρο σε 1000 εργαζομένους. Δε αποτελεί για το Νομό πλέον αποκλειστική πηγή απασχόλησης εξακολουθεί όμως να συνεισφέρει χωρίς καμία αμφιβολία σημαντικά στην οικονομία του τόπου. Ενδεικτικά αναφέρω ότι περίπου 40.000.000 € αφήνει σήμερα στη Φωκίδα εξορυκτική δραστηριότητα σε μισθοδοσία, αγορά προϊόντων και υπηρεσιών και Δημόσιες Σχέσεις ίσως και περισσότερο. Άρα ………… απάντηση αν αυτά θα λείψουν ή όχι από το Νομό σε περίπτωση που θα σταματήσει η δραστηριότητα αυτή , όπως επίσης οι 6.500 συνταξιούχοι της δραστηριότητας αυτής στο Νομό , μπορούν να απαντήσουν αν ήταν ωφέλιμη για την οικονομία του Νομού μας η άσκηση της δραστηριότητας αυτής μέχρι σήμερα. Κλείνοντας την προσέγγιση αυτή και πριν μπούμε στα Περιβαλλοντικά θέματα , νομίζω ότι θα πρέπει να απαντηθεί και ένα άλλο βασικό ερώτημα. Έχει προσφέρει η άσκηση της δραστηριότητας αυτής, όλα όσα θα μπορούσε για την ανάπτυξη του Νομού; Η απάντηση είναι όχι. Οι μεταλλευτικές εταιρείες αποδίδουν στο κράτος μισθώματα σύμφωνα με το άρθρο 84 του Νόμου 210 του ΄73, όπως αυτό τροποποιήθηκε , συμπληρώθηκε με το Νόμο 1274 του ΄86. Τα καταβαλλόμενα μισθώματα ανέρχονται στο 2% επί την τιμής πώλησης επί του…………. Αγοράς. Δεν αποδίδεται θεσμικά τίποτα στην Τοπική Κοινωνία. Αναφέρω τη λέξη «θεσμικά» γιατί κατά καιρούς στα πλαίσια της πολιτικής τους, οι εταιρείες έχουν προσφέρει έργα στους Δήμους όπου δραστηριοποιούνται . Είναι απολύτως απαραίτητο λοιπόν, τα μισθώματα ή έστω μέρος τους να αποδοθούν επιτέλους στην Τοπική Κοινωνία της Φωκίδας με Νομοθετική ρύθμιση διαμέσω της Αυτοδιοίκησης. Άλλωστε ανάλογη ρύθμιση υπάρχει στο Νόμο 2115 του ’93 όπου ορίζεται ότι το 50% των μισθωμάτων των δημόσιων λατομείων μαρμάρων και βιομηχανικών ορυκτών καταβάλλεται στους ΟΤΑ. Πριν μπούμε στο τελευταίο θέμα της εισήγησης και την περιβαλλοντική επιβάρυνση από την μεταλλευτική δραστηριότητα στη Φωκίδα , νομίζω ότι πρέπει να απαντηθεί ένα βασικό ερώτημα. Θέλουμε ή δεν θέλουμε εξορυκτική δραστηριότητα του βωξίτη στη Φωκίδα; Αν κάποιος για οποιονδήποτε λόγο θα απαντήσει όχι στο ερώτημα αυτό, εκεί σταματά κάθε περαιτέρω τοποθέτηση. Εμείς όμως ως θεσμικοί εκπρόσωποι της τοπικής κοινωνίας της Φωκίδας λέμε ΝΑΙ στην εξορυκτική δραστηριότητα υπό τις κάτωθι προϋποθέσεις:\n1) Κλείσιμο όλων των υποχρεώσεων αποκατάστασης των εταιρειών στις επιφανειακές εκμετάλλευσης και αυστηρώς έλεγχος παραλαβής αυτών από την Ελληνική Πολιτεία.\n2) Κλείσιμο όλων των υποχρεώσεων αποκαταστάσεως των επιφανειακών και υπόγειων εκμεταλλεύσεων που έχει το Ελληνικό Δημόσιο για τις εκμεταλλεύσεις πριν το 1979. Πριν το 1979 η σχετική Νομοθεσία επέβαλε στα μεταλλεία την πληρωμή ειδικού τέλους ενώ η φροντίδα τα αποκατάστασης περιερχόταν στις υποχρεώσεις του Δημοσίου , κάτι που μέχρι σήμερα δεν έχει υλοποιηθεί από το Δημόσιο σχεδόν στο παραμικρό. Οι υποχρεώσεις των μεταλλείων για αποκαταστάσεις ξεκινούν μετά το ‘ 79 με τον Νόμο 958 του ’79. και\n3) Αποκλειστική παραγωγή βωξίτη με υπόγεια εκμετάλλευση .\nκες και κοι, αγαπητές συναδέλφισες και συνάδελφοι μιας και έχω την τιμή να είμαι και εγώ Πολιτικός Μηχανικός ,σ ας ευχαριστώ θερμά για την προσοχή σας.\nΠρόεδρος: κε Νομάρχα, μια εξαίρεση στη διαδικασία επειδή θα μας φύγετε! Αν μπορείτε να έχετε τον καιρό να μας απαντήσετε σε κάποια ερωτήματα συναδέλφων.\nΟ κος Τόλης Παπαγεωργίου συνάδελφος Πολιτικός Μηχανικός :\nΠαπαγεωργίου: Σε πόση έκταση έχει πρόθεση η Τοπική Αυτοδιοίκηση να δεχθεί Μεταλλευτική ιδιοκτησία;\nΦουσέκης: Τι εννοείται ιδιοκτησία;\nΠαπαγεωργίου: Εννοώ κε Νομάρχα ότι οι Πολίτες της Φωκίδας ρωτήσανε για αυτό και τους απάντησαν ότι δεν γνωρίζουν οι μεταλλευτικές παραχωρήσεις σε τι έκταση βρίσκονται\nΦουσέκης: Αγαπητέ συνάδελφε , το τι συμβαίνει με τις παραχωρήσεις ορίζεται σαφώς από τους Νόμους της Συντεταγμένης Ελληνικής Πολιτείας . Εμείς , όσον αφορά τη δική μας θέση της τοπικής κοινωνίας την οποία εκφράζω εγώ εδώ, η περιοχή η οποία έχει θιγεί , η περιοχή η οποία έχει θιγεί από μεταλλευτικές δραστηριότητες , για πολλούς λόγους θα πρέπει να συνεχίσει να έχει αυτή τη δραστηριότητα υπό την προϋπόθεση ότι θα κλείσουν , θα κλείσουμε τις επιφανειακές εκμεταλλεύσεις και θα ξεκινήσουν και θα συνεχίσουμε μόνο με υπόγεια εκμετάλλευση .Αυτή είναι απάντηση στο πρώτο ερώτημά σας.\n-Δεύτερη Ερώτηση: Πώς επιτρέπεται να λειτουργεί η S&B στο Λαρνάκι χωρίς κόμβο , για τον κόμβο των φορτηγών με βωξίτη ………………………………………………..( με διευκρινήσεις ότι αφορά την κάθετη διέλευση φορτηγών βωξίτη στην ΕΟ Ιτέας Ναυπάκτου από ο ζυγιστήριο στους χώρους απόθεσης)\nΦουσέκης: Καταρχήν αγαπητέ συνάδελφε δεν είμαι υπεύθυνος φορέας εγώ, υπεύθυνος φορέας είναι η Περιφέρεια Στερεάς Ελλάδας στην οποία ανήκει ο δρόμος αυτός. (σχόλια) Μα αφορά αλλά δεν είμαι υπεύθυνος επειδή χρησιμοποιήσατε τη λέξη «υπεύθυνος». Αφού λοιπόν πήγατε και κινηματογραφήσατε εκεί , καλά θα ήτανε να ψάχνατε εκεί και τα δεδομένα των ατυχημάτων στην περιοχή . Αν ψάχνατε τα δεδομένα των ατυχημάτων, θα βλέπατε ότι δεν έχουν σημειωθεί ατυχήματα στη περιοχή. Μπορώ να σας πω ότι δεν έχει συμβεί κανένα ατύχημα στο συγκεκριμένο σημείο . Τώρα….., αυτό είναι ένα θέμα το οποίο αφορά κόμβο σε συμβολή με την Εθνική Οδό που είναι θέμα Περιφέρειας Στερεάς Ελλάδας και της αρμόδιας ΔΕΚΕ που έχει το δρόμο και φαντάζομαι ότι για να λειτουργεί σε αυτό το σημείο με αυτό τον τρόπο τόσα χρόνια…… λειτουργεί στα πλαίσια του Νόμου , και δεν πιστεύω ότι αυτό είναι το βασικό πρόβλημα το οποίο αντιμετωπίζουμε στη Φωκίδα.\nΤρίτη Ερώτηση :Τα ερώτημα το οποίο βάζετε όσον αφορά στη λειτουργία του μεταλλείου, γιατί απεντάχθηκε από τη Νομαρχία η μελέτη που είχε προκηρυχθεί για την αποκατάσταση των παλιών επιφανειακών εκμεταλλεύσεων;\nΦουσέκης: Πολύ απλά θα σας πω ότι πέσαμε σε μια διαδικασία κόντρας μεταξύ των δασοπόνων και των γεωλόγων και μεταλλειολόγων μηχανικών και δεν μπορέσαμε να βγάλουμε καμία άκρη και επειδή έχουμε ξοδέψει ,ξοδέψαμε πάρα πολύ χρόνο για να φτιάξουμε την προκήρυξη αυτής της μελέτης και μάλιστα χωρίς να έχουμε την εμπειρία αυτή αποφασίσαμε ……., για να διευκρινίσω , η μελέτη αυτή αφορούσε σε αποκαταστάσεις σε λατομείο προ του 1979 και σταματήσαμε γιατί είχαμε φάει ενάμιση χρόνο και στην επιτροπή του Άρθρου 19 που πήγε κάποια ένσταση από κάποιους, από κάποια μελετητικά γραφεία γιατί δεν είχαμε βάλει το επίπεδο του πτυχίου των δασολόγων που απαιτούνταν , μας κρίνανε τη διακήρυξη αγο….. άκυρη και είπαμε ότι δεν μπορούμε να κάνουμε αυτή τη δουλειά συνέχεια, γι αυτό!\nΚόλλιας (από Κίνηση για την Σωτηρία της Γκιώνας) : Έχουν αντιμετωπιστεί πολλες φορές τέτοια θέματα και δεν έχουν αντιμετωπιστεί σε ελαχιστότατες\nΠρόεδρος: Να κρατήσουμε κύριοι συνάδελφοι\nΦουσέκης: Αν δεν μπορείτε να ακούτε κύριε συνάδελφε τι να κάνουμε, και εγώ μηχανικός είμαι . Και σα απαντάω έτσι και η απόφαση αυτή ήταν πολιτική και την πήραμε . Αν θέλετε….. αν έχετε άλλη άποψη εσείς καλώς την έχετε είναι σεβαστή.\nΕρώτηση: Υπάρχει χάρτης για όλες τις οριστικές παραχωρήσεις στο Νομό;\nΦουσέκης: : Βεβαίως υπάρχει\nΚόλλιας (παρεμβαίνει): Πήρα επίσημη απάντηση ότι δεν υπάρχει\nΦουσέκης: Από ποιόν;\nΚόλλιας: Από τη Νομαρχία\nΝομάρχης: Καλά δεν είναι δικό μου θέμα να σας απαντήσω\nΣχόλια από το κοινό\nΦουσέκης: Η διεύθυνση μεταλλείων νομίζω τα έχει αυτά, η επιθεώρηση μεταλλείων\nΠαρέμβαση προέδρου για να μην γίνει διάλογος\nΕρώτηση: Πότε προβλέπεται α συγκληθεί το Νομαρχιακό Συμβούλιο με θέμα το μοντέλο ανάπτυξης της Φωκίδας σε σχέση με τις μεταλλευτικές δραστηριότητες. Έχει υποβληθεί σχετικό αίτημα εδώ και … χρόνο\nΦουσέκης: Δεν προβλέπεται να συγκληθεί γιατί νομίζουμε δεν πρέπει\nΣχόλια από το κοινό περί προκλητικότητας κ.λ.π.\nΕρώτηση: Γιατί δεν δεχθήκατε εδώ και ένα χρόνο (συνάντηση με τους εκπροσώπους της Κίνησης για τα Σωτηρία της Γκιόνας)\nΦουσέκης: Ο κος Κόλλιας μας ζήτησε ραντεβού , του είπα να ρθει …….\nΚόλλιας: και όταν σας είπα να ρθω μου είπατε ότι αυτή τη στιγμή δεν μπορούσατε ……\nΣχόλια από το κοινό.\nΦουσέκης: Δεν έχω κανένα πρόβλημα. Τη βδομάδα που έρχεται , όποτε θέλετε. »\nΑναρτήθηκε από delphi στις 12:09 π.μ. 3 σχόλια:\nΦωκίδα. Και τότε φτωχή και σήμερα φτωχή και όλοι ξέρουν το γιατί\nΠοιος είπε πως δεν ήξερε; Όλοι οι Αρμόδιοι ξέρανε ,όλοι ξέρουν, απλά τώρα το έμαθε και ο πολύς ο κόσμος, αυτοί που την πληρώνουν τόσα χρόνια, και έτσι άρχισε το τέλος τους.\nΠολύ ενδιαφέροντα στοιχεία που κυκλοφόρησαν τελευταία, αποδεικνύουν το μέγεθος του διαχρονικού σκανδάλου στον τόπο μας και εξηγούν πολλά «μυστήρια» της νεότερης ιστορίας του τόπου. Γιατί η φτώχεια, γιατί τέτοια προκλητική αγνόηση Νόμων και Πολιτείας από Ιδιώτες και Αιρετούς, γιατί τέτοια πολυκομματική συγκάλυψη, γιατί το ΠΑΣΟΚ Φωκίδας (τουλάχιστον) «έφαγε» τον Κο Μπακογιάννη το 1984, παρά τις ικανότητες που όλοι του αναγνώριζαν και το έργο που είχε προσφέρει στο Κόμμα, γιατί οι τοπικές κομματικές οργανώσεις «αποβάλουν» όποιον εγείρει θέμα μεταλλείων στην περιοχή (άρα προκύπτει και το γιατί τελικά κυριαρχούν οι «φίλοι» των εξορύξεων σε όλες τις κομματικές και διοικητικές βαθμίδες) κ.λπ. Απ’ότι φαίνεται επίσης ,έρχεται από πολύ παλιά αυτή η ιστορία, από την εποχή της Γερμανικής κατοχής και των Ναζί και ακόμα παλιότερα.\nΤα Πρακτικά της Βουλής έχουν ιδιαίτερη βαρύτητα, και ακόμα και εάν μέσα της έχουν φωλιάσει ανίκανοι ή μισθοφόροι οικονομικών συμφερόντων, είναι σίγουρα λάθος να λέει οποιοσδήποτε ότι είναι όλοι ίδιοι. Αυτό προκύπτει και από την ιστορία αυτή. Ο λόγος γίνεται για τα Πρακτικά συνεδρίασης της Βουλής των Ελλήνων το 1984 τα οποία παρατίθενται όπως κυκλοφόρησαν .\nΓια την διευκόλυνση της ανάγνωσης ,ακολουθεί μία περιληπτική αναφορά.\nΈχει κατατεθεί στην Βουλή μαζί με όλα τα άλλα και μία τροπολογία που αφορά την δυνατότητα ανανέωσης της εκμετάλλευσης των κοιτασμάτων βωξίτη στην Φωκίδα.. Ο βουλευτής ΠΑΣΟΚ Φωκίδας Κος Μπακογιάννης διαφωνεί και του δίνεται ο λόγος. Καταθέτει Μισθωτήριο συμβόλαιο από το Ελληνικό Δημόσιο προς την Εταιρεία Α.Ε. Βωξίτες Παρνασσού, στο κείμενο του οποίου περιλαμβάνονται και ενδιαφέροντα ιστορικά στοιχεία.\nΕκπρόσωπος της Α.Ε. Βωξίτες Παρνασσού ο Κος Ηλίας Ηλιόπουλος.\nΣτις 5-6-1941 , η Α.Ε. Βωξίτες Παρνασσού πούλησε στην Γερμανική Εταιρεία HANSA LEICHTMETALL AKTIEN GESELSAFT τα μεταλλευτικά δικαιώματα βωξίτη στη περιοχή μαζί με όλα τα σχετικά κινητά και ακίνητα στοιχεία.\nΌλα αυτά, περάσανε στο Ελληνικό Δημόσιο με τον Νόμο 1530/29-10-1950 σαν «εχθρική περιουσία» .\nΣτις 24-1951, η Α.Ε. Βωξίτες Παρνασσού καταθέτουν αγωγή κατά του Ελληνικού Δημοσίου και ζητάνε να ακυρωθούν τα συμβόλαια πώλησης του 1941 γιατί έγιναν κάτω από άσκηση ψυχολογικής βίας, οπότε όλα αυτά να περιέλθουν και πάλι στην ιδιοκτησία τους και όχι στο Ελληνικό Δημόσιο.\nΣτις 5-5-1951, η Α.Ε. Βωξίτες Παρνασσού συμβιβάζεται με το Ελληνικό Δημόσιο , παραιτείται της αγωγής του 1951 ,αναγνωρίζει ότι όλα τα προαναφερόμενα του ανήκουν και συμφωνεί να τα μισθώσει προς εκμετάλλευση.\nΣτο Κεφάλαιο Α του Συμβολαίου ,αναφέρεται ως αρχική Διάρκεια Μίσθωσης τα 5 χρόνια , με δυνατότητα της εταιρίας να τα ανανεώνει μονομερώς ,χωρίς όμως να ξεπεράσει η συνολική διάρκεια τα 30 χρόνια .\nΕπικαλούμενος τα ποιο πάνω, ο Κος Μπακογιάννης ζητά να καταργηθεί η παράγραφος της τροπολογίας που έχει κατατεθεί στην Βουλή, σύμφωνα με την οποία δίνεται η δυνατότητα παράτασης το δικαιώματος εκμετάλλευσης έως το 2026 (από το 1984 !). Αυτό το αποκαλεί πολύ μεγάλο σκάνδαλο, επικαλούμενος ότι αυτό το μετάλλευμα είναι το μόνο μετάλλευμα στρατηγικής σημασίας που διαθέτει η χώρα, διατυπώνοντας την ερώτηση «Τι θα απομείνει Κε Υπουργέ μετά το 2026;» .Στην συνέχεια ,προκειμένου να υποδείξει το ποιος ήταν ο Κος Ηλιόπουλος, καταθέτει στη Βουλή των Ελλήνων το κεφάλαιο 5 «Ο ΒΑΡΩΝΟΣ» του βιβλίου «ΟΙ ΔΟΛΟΦΟΝΟΙ» (THE MURDERERS) του HARRY J. ANSLΙNGER ,στο οποίο αναφέρεται αναλυτικά η ιστορία του Ηλία Ηλιόπουλου ως έμπορος ναρκωτικών ,όπλων κ.λπ. Στη συνέχεια στα πρακτικά αναφέρεται σύντομη αλλά σημαντική αναφορά στο ποιος είναι ο συγγραφέας, καθώς και όλο το κεφάλαιο στην αρχική γλώσσα (Αγγλικά) και σε μετάφραση.\nΠολύ αποκαλυπτικά τα στοιχεία που περιέχονται σε αυτά τα Πρακτικά ,εάν και δυστυχώς δεν κυκλοφόρησαν όλα προκειμένου να σας τα παραθέσουμε. Πολλές απορίες Μετά τον Κο Μπακογιάννη παίρνει τον λόγο ο Κος Κράτσας της ΝΔ που διαφωνεί με τον Κο Μπακογιάννη και παραθέτει τα επιχειρήματά του τα οποία παρουσιάζουν πολύ ενδιαφέρον γιατί είναι ολόιδια με τα σημερινά .\nΣαν να μη πέρασε μια μέρα για την Φωκίδα. Τότε εποχή ανάπτυξης ,σήμερα εποχή κρίσης, και τότε ανάγκη είχε η περιοχή και σήμερα το ίδιο, και τότε υποχωρούσαν όλοι για χατίρι της εταιρίας και την κάλυπταν και σήμερα το ίδιο ,και τότε ελεύθερη κινήσεων και Νόμων ήταν η εταιρία και σήμερα το ίδιο, και τότε φτωχή ήταν η Φωκίδα και σήμερα , 26 χρόνια μετά ,το ίδιο. Και ένας προβληματισμός, πόσα τέτοια χρόνια θέλει ακόμα η Φωκίδα ;\nΓ’ ΠΕΡΙΟΔΟΣ (ΠΡΟΕΔΡΕΥΟΜΕΝΗΣ ΔΗΜΟΚΡΑΤΙΑΣ)\nΙΩΑΝΝΟΥ Ν. ΑΛΕΥΡΑ\nΣΥΝΕΔΡΙΑΣΕΙΣ ΠΕ’ – ΡΑ’\n14 Φεβρουαρίου 1984 – 14 Μαρτίου 1984\n(Για καλύτερη ανάγνωση κάντε κλικ σε κάθε σελίδα των πρακτικών)\nΑναρτήθηκε από delphi στις 3:22 μ.μ. 2 σχόλια:\nΚάθε τόπου του αξίζει ότι του συμβαίνει.\nΗ πρώτη Κυριακή των εκλογών πέρασε. Τα αποτελέσματα άκρως ενδιαφέροντα και καινοτόμα.\nΤα εκλογικά αποτελέσματα προσφέρονται ούτως ή άλλως για συζήτηση επίσης τουλάχιστον από συνήθεια . Κάτι φρέσκο να συζητάμε μέχρι να παλιώσει και αυτό. Οι μέρες αυτές όμως μέχρι να ξαναπέσουμε στην λήθη δεν μετράνε ακόμα γιατί το παιχνίδι δεν τελείωσε τυπικά. Ο κακός Καλλικράτης είχε ένα αποτέλεσμα που δεν είχαν εκτιμήσει επαρκώς οι «ειδικοί». Πρέπει να πάμε και την επόμενη Κυριακή στις κάλπες.\nΠίσω, αργά το βράδυ της πρώτης Κυριακής, σε όλα τα επιτελεία δίνεται η μάχη του σταυρού. Σε ένα τουλάχιστον εκλογικό τμήμα στην Άμφισσα, η δικαστική αντιπρόσωπος πρόσθετε σταυρούς στα ψηφοδέλτια μπροστά σε όλους και κανείς δεν αντιδρούσε. Παλιά τέχνη ,απλά αυτή την φορά ο δράστης ήταν απρόσεκτος. Πάντα τα «κεντρικά στελέχη» ενισχύονται με κάθε τρόπο. Οι νεροκουβαλητές το φέρανε το νερό, ποιος τους θέλει μέσα στα πόδια του. Κορόιδα !! Και αν το μάθατε; Με ένα «κοκαλάκι» και εσείς, θα σταματήσετε την γκρίνια. Σαν έχουν «κόψει» από την αρχή ότι είσαστε λιγούρηδες.\nΤαυτόχρονα κάποιοι δεν αγωνιούν για τον σταυρό, πανηγυρίζουν ότι «πήρανε» τον Δήμο. Άρχισαν την μοιρασιά. Το «έργο» που έχουν να κάνουν δεν τους απασχολεί, το έχουν σχεδιάσει κάποιοι από αυτούς και το εφαρμόζουν ήδη .Το έχει πει επανειλημμένα και ο Κος Φουσέκης. «Να συνεχίσουμε το έργο μας» . Οι μικροί δεν έχουν να αγχωθούν. Δεν ξέρουν ποιος σχεδίασε το «έργο» ,ούτε τους απασχολεί τι εξυπηρετεί. Αρκεί που είναι στον «αυτόματο πιλότο» .Αυτοί θα μοιράσουν την εξουσία στην αρχή και ότι άλλο προκύψει στην συνέχεια. Για τριάμισι χρόνια θα είναι «εξουσία». Που να ήξεραν όμως τι έρχεται. Το μοντέλο του «αυτόματου πιλότου» δεν είναι βιώσιμο. Ή μήπως ξέρουν κάτι που δεν ξέρουμε εμείς οι απλοί πολίτες. Πόσο σίγουρους μας έχουν ότι δεν θα τους ζητήσουμε «ρέστα» αν βγούν τελικά;; Το σίγουρο είναι πως όποιον και αν εκλέξουμε την άλλη Κυριακή, ότι και να συμβεί τα επόμενα χρόνια ,θα μας αξίζει.\nΣίγουρα υπάρχουν πολλά που δεν ξέρουμε ούτε εμείς ούτε οι περισσότεροι από αυτούς. Γράφτηκαν πολλά που αφορούν την Ιστορία του τόπου μας ,πρόσφατη και παλιότερη, και που εξηγούν πολλά για την σημερινή του κατάσταση . Ίσως όλα πιά εξηγούνται. Ήταν πολλά μαζεμένα όμως και εμείς δεν έχουμε προλάβει να τα αφομοιώσουμε. Τόσα χρόνια βλέπεις ,ξέραμε ότι ζούμε σε ένα άχρηστο τόπο. Οτι δεν είμαστε ικανοί για κάτι καλύτερο. Δε παν’ να λέγανε οι επισκέπτες μας πόσο ωραίος είναι ο τόπος μας, δε παν’ να λέγανε πόσο ωραίες είναι οι ελιές μας και ο ελαιώνας μας. Τι τα θές ,αν γεννηθείς σε καταραμένο τόπο δεν υπάρχει ελπίδα. Κοίτα να βολευτείς εσύ και άσε τους άλλους, δεν έχεις περιθώριο για αγαθοεργίες. Παιδιά , φύγετε από τον άχρηστο τόπο , καλύτερα μετανάστες στην Αθήνα. Και αν «γλύψετε» καλά εσείς και όλη σας η οικογένεια ,μπορεί να σας βολέψουμε και να γυρίσετε κάποτε. Μέχρι τότε όμως ,εσείς και η οικογένειά σας ,είπαμε , «στας διαταγάς μας» και δεν θέλουμε ευαισθησίες για «ευθύνη απέναντι στα κοινά», για «κοινό συμφέρον» και άλλες τέτοιες αηδίες. Αυτά ταιριάζουν μόνο στους losers, αυτούς δηλαδή που χάνουν συνεχώς.\nΠοια είναι τα νέα αυτά που δεν αφομοιώσαμε ή δεν έφτασαν ακόμα στα αυτιά μας; Τι θα άλλαζε; Σίγουρα οι απόψεις εμπεριέχουν υποκειμενικότητα .Τα γεγονότα όμως είναι αμείλικτα ,μπορούν μόνο να ερμηνευτούν ,αν υπάρχει τέτοιο περιθώριο, και σίγουρα, δέν μπορούν όλα τα γεγονότα να ερμηνευτούν με πάνω από έναν τρόπους. Δεν θα γράψουμε λεπτομέρειες, έχουν γραφτεί πρόσφατα, αναλυτικότατα και από πολλούς. Όλες οι πληροφορίες για αυτά τα γεγονότα υπάρχουν γύρω μας ,το θέμα είναι αν αντέχουμε να τους δώσουμε σημασία. Αυτό που έχει τεράστιο ενδιαφέρον είναι τα αποτελέσματα των εκλογών ,σε αντιπαράθεση με τα ασφαλή συμπεράσματα από αυτά τα γεγονότα.\nΟ Κος Φουσέκης έχει συγκεκριμένο μοντέλο οικονομικής παραγωγής για τον Δήμο Δελφών. Οι συγκεκριμένες πράξεις, δεν αφήνουν περιθώρια για προεκλογικά λόγια .Έχει πρόσφατο έργο ως Νομάρχης που αποδεικνύει ατράνταχτα ότι το μόνο που προωθεί είναι οι εξορύξεις βωξίτη. Γιατί ; Έτσι θέλει. Δεν δίνει λογαριασμό σε κανένα. Το έχει δηλώσει όσο ποιο επίσημα μπορεί. Έχει αγνοήσει παντελώς όλους τους Νόμους που του αναθέτουν σαν Νομάρχη την ευθύνη της επίβλεψης της σωστής λειτουργίας των εξορύξεων, έχει αγνοήσει όλους τους Νόμους που αναθέτουν στην Νομαρχία τον έλεγχο και την γνωμοδότηση Μελετών για νέες εξορύξεις, έχει αγνοήσει πλήθος καταγγελιών για αγνόηση υποχρεώσεων των εταιριών εξόρυξης εις βάρους των συμφερόντων της περιοχής και των ίδιων των εργαζομένων σε αυτές κ.λπ.. Για όσους έχουν αμφιβολία για το μοντέλο «ΜΟΝΟ εξορύξεις» έχει να επιδείξει και συγκεκριμένο έργο που θάβει κάθε πιθανότητα ανάπτυξης τουρισμού. Ότι πιο επίσημο μπορούσε να κάνει σαν Νομάρχης για να μην αναπτυχθεί ποτέ τουρισμός στην περιοχή το έκανε. Έχουν γραφτεί όλα με αναλυτικές αναφορές σε ομιλίες, πρακτικά συμβουλίων, επίσημα έγγραφα και με πολύ περισσότερα στοιχεία από τα βασικά που χρειάζονται για να είναι κάποιος σίγουρος για τις προθέσεις του. Μόνο εξορύξεις και τίποτα άλλο. Το ότι ο τόπος δεν μπορεί να ζήσει μετά από τον Καλλικράτη μόνο από τις εξορύξεις δεν τον απασχολεί . Όσοι περισσεύουν θα φύγουν, έτσι γίνετε σε αυτόν τον τόπο , χρόνια τώρα .\nΤο δίλλημα λοιπόν. Ένα σίγουρα αποτυχημένο μέλλον ,ή ένα αβέβαιο μέλλον που μπορεί να αποτύχει.\nΟι κάτοικοι της περιοχής, για την ώρα στον εμφύλιο. Από ΝΔ, ΠΑΣΟΚ, ΚΚΕ και σχεδόν όλοι οι εργαζόμενοι στις εξορύξεις στρατολογημένοι σε εμφύλια αντιπαράθεση με όσους λένε οτιδήποτε εκτός από «ζήτω οι εξορύξεις και ο Φουσέκης». Άκουσαν ποτέ ότι οι διαμαρτυρίες είναι για τις παρανομίες και όχι για την δραστηριότητα ; Μη χάσουν την δουλειά τους ! ;. Το παλιό παραμύθι , μην ζητάς τίποτα ,θα κλείσει το εργοστάσιο και θα μείνετε άνεργοι. «Η κόρη μου η σοσιαλίστρια» ζωντανά, σαράντα χρόνια μετά την ταινία. Σκέφτηκαν ποτέ ότι μία εταιρία που κάνει στην Φωκίδα μόνο υπόγειες εξορύξεις, που κάνει σωστή διαχείριση αδρανών , οπότε δεν χρειάζεται να κάνει και ακριβές αποκαταστάσεις, είναι βιώσιμη. Δεν παρουσιάζει τεράστια κέρδη αλλά οι εργαζόμενοι πληρώνονται κανονικά . Σκέφτηκαν ποτέ ότι αυτός είναι ο τρόπος εξόρυξης που δίνει θέσεις εργασίας και όχι η επιφανειακές; Σκέφτηκαν ποτέ ότι αν σταματήσει η «συγκάλυψη» της αυθαιρεσίας και αναγκαστούν οι εταιρίες να κάνουν τις αποκαταστάσεις που χρωστάνε απο το 1979, θα βρούν δουλειά και τα παιδιά τους αύριο, πραγματικά, και όχι στις υποσχέσεις. Δεν είναι καλύτερα να ζείς χωρίς να νιώθεις γκετοποιημένος από την υπόλοιπη κοινωνία; Κάποιος κερδίζει πολλά αλλά «όχι αυτοί», «από αυτούς» είναι το σωστό.\nΣκέφτηκαν ποτέ αυτοί και όλοι οι άλλοι οτι:\n-O καρκίνος δεν κάνει διακρίσεις.\n-Κάτι λένε σε όλο τον κόσμο για καταστροφή περιβάλλοντος και επιπτώσεις.\n-Μετά από κάθε επιφανειακή καταστροφή, το χωράφι τους που έχει θέα σε αυτή και θα μπορούσαν να το πουλήσουν 10.000 € το στρέμμα, δεν θα πουλιέται ούτε για 100 €.\n- Ακόμα και οι Νόμοι του Ελληνικού Κράτους γράφουν σε πολλά σημεία ότι όπου υπάρχει τουρισμός μπορούν να υπάρχουν εξορύξεις αλλά όπου θέλουν μόνο εξορύξεις δεν μπορεί να υπάρξει τουρισμός.\nΟι κάλπες έδειξαν μάλλον ΟΧΙ.\nΕίναι δυνατόν οι ψηφοφόροι των Δελφών, και του Γαλαξιδιού που περιμένουν τουριστική ανάπτυξη να θέλουν φανατικά «μόνο εξορύξεις»; Οι κάλπες έδειξαν μάλλον ΝΑΙ.\nΕίναι δυνατόν οι ψηφοφόροι της Γραβιάς, να θέλουν ο τόπος τους να γίνει «κεντρικός υποδοχέας» των εξορύξεων βωξίτη όπως την προορίζει ο Νόμος που ψηφίστηκε πέρυσι, όταν ο Νομάρχης Κος Φουσέκης έθαβε την απόφαση της Γραβιάς να χαρακτηριστεί Τουριστικός προορισμός; Οι κάλπες έδειξαν μάλλον ΝΑΙ.\nΕίναι δυνατόν οι ψηφοφόροι της Γραβιάς, να θέλουν να αναπνέουν ραδιενέργεια όπως οι κάτοικοι στο Τροκαντερό στην Ιτέα απέναντι από το Λαρνάκι ; Οι κάλπες έδειξαν μάλλον ΝΑΙ.\nΕίναι δυνατόν οι ψηφοφόροι της Ιτέας να περιμένουν τουρισμό χωρίς να κρυφτεί η ασχήμια στο Λαρνάκι και να μην τους ενοχλεί η μόλυνση από ραδιενέργεια στην πόλη τους ; Οι κάλπες έδειξαν ότι οι μισοί τουλάχιστον, μάλλον ΝΑΙ.\nΕίναι δυνατόν οι ψηφοφόροι της Άμφισσας να θέλουν για πολλά χρόνια να βαράνε κάθε μέρα φουρνέλα κάτω από τα σπίτια τους και να τρέχουν να αποδείξουν στα δικαστήρια ότι οι ρωγμές είναι από αυτά; ; Το κοίτασμα είναι μεγάλο ,όλοι το ξέρουν. Συμβαίνει σε συγκεκριμένες άλλες περιοχές της Ελλάδας σήμερα και θα συμβεί στην πόλη τους αύριο. Οι κάλπες έδειξαν ότι οι μισοί τουλάχιστον μάλλον ΝΑΙ.\nΕίναι δυνατόν οι ψηφοφόροι στο Σερνικάκι , στο Άγιο Γεώργιο, στην Πυρά, στα άλλα χωριά του Δήμου Καλλιέων και σε όλα τα χωριά που ξέρουν ότι υπάρχει κοίτασμα δίπλα ή κάτω από το χωριό, να θέλουν να γίνει ο τόπος τους νταμάρι ; Οι κάλπες έδειξαν μάλλον ΝΑΙ.\nΟι εργαζόμενοι σε αυτές τις εξορύξεις τα θέλουν όλα αυτά σίγουρα; ; Αν οι εξορύξεις γίνουν όπως προωθεί να γίνουν ο Κος Φουσέκης με το αναπτυξιακό του όραμα, θα τελειώσουν σύντομα τα κοιτάσματα και όλοι τους θα ζούν όταν οι εταιρίες φύγουν και ο κόσμος αντιληφθεί τι έμεινε πίσω μαζί με αυτούς . Οι κάλπες έδειξαν μάλλον ΝΑΙ.\nΝα την «πάτησαν» πάλι οι ψηφοφόροι που, ενώ θα έπρεπε στις Αυτοδιοικητικές Εκλογές να τους νοιάζει ΜΟΝΟ ποιος θα αποφασίζει για τον τόπο τα επόμενα χρόνια, να νομίζουν πάλι ότι έχουμε βουλευτικές εκλογές και αντιπαράθεση κομμάτων; Nα τους κορόιδεψαν πάλι τα «κόμματά τους» με το ίδιο παραμύθι όπως κάνουν χρόνια τώρα ; Ίσως ,αλλά αυτό δεν αποτελεί ελαφρυντικό .\nΗ ΝΔ τι κάνει; 10% η διαφορά Φουσέκη - Χειμάρα στην Άμφισσα; Ο τόπος στον Καιάδα, ο Δήμος στην Ντόρα, το Δίδυμο Φουσέκης –Γαζή να τους εξευτελίζει, και μετά θα έχουνε μούτρα να μιλάνε για αξίες και σεβασμό; Ρουσφέτια δεν έχουν να τάξουν πιά. Οι χαζοί δεν φτάνουν .\nΤο ΠΑΣΟΚ έχει ήδη διαλυθεί σαν κόμμα στην Φωκίδα. Καραχάλιος – Ασημακόπουλος - Παπαθανάση –Φουσέκης– Γαζή. Πού είναι το κόμμα ; Στους δύο τελευταίους;\nΟ Κος Ιωσηφίδης έσπευσε να συγχαρεί τον Κο Φουσέκη την Κυριακή το βράδυ αποκαλώντας τον Δήμαρχο. Επίσημα θα πει λευκό. Κάτω από το τραπέζι θα πει καταψηφίστε το «Μνημόνιο». Το παραμύθι που λέγαμε. Μόνο που τα πολιτικά συμπεράσματα βγήκαν από την πρώτη Κυριακή. Βγήκαν όλοι νικητές και χάσαν όλοι οι άλλοι. Και οι Αγορές αντέδρασαν. Κανείς δεν θα αναλύσει πολιτικά το τελικό αποτέλεσμα και το έχουν πει όλοι αυτό. Οι ψηφοφόροι του ΚΚΕ τι θα κάνουν; Κάτω το κακό «Μνημόνιο» από γινάτι και ο τόπος στον Καιάδα;\nΟι Πολίτες στο Προσκήνιο που τα είχαν και αυτοί με το «Μνημόνιο». Λες να είναι καλό το παραμύθι;\nΤα εσκεμμένα Άκυρα ,πάνω από 6 % . Επί της ουσίας; Δήμαρχο θα έχουμε την Δευτέρα και θα αποφασίζει για εμάς τα επόμενα ,πολύ κρίσιμα, χρόνια.\nΟι νεροκουβαλητές και οι συγγενείς τους ;\nΌπως είπαμε, θέσεις εργασίας δεν θα δει κανένας αν δεν γίνουν υπόγειες οι εξορύξεις. Εάν δεν εφαρμοστεί η Νομοθεσία στις εξορύξεις, ότι συνέβαινε τόσα χρόνια που είχαν πλήρη ελευθερία κινήσεων θα συμβεί και στην συνέχεια. Ούτε μία επιπλέον θέση εργασίας. Και στο Δημόσιο, ας μην το συζητάμε. Aν δεν αναπτυχθούν νέες δραστηριότητες, αν δεν ξεκολλήσει ο Δήμος Δελφών από την μιζέρια του παρελθόντος της Φωκίδας, θα κόψουν πολλοί τα χέρια τους .Αυτό όμως είναι το λιγότερο.\nΌτι αποφασίσουν οι περισσότεροι , θα το υποστούν όλοι. Το αποτέλεσμα δεν θα χρεωθεί στις επόμενες γενιές όπως και τα υπόλοιπα. Ο επιπτώσεις θα είναι άμεσες. Και αν οι νέες γενιές είναι όντως αυτές που απείχαν νομίζοντας ότι διαμαρτύρονται (το άλλο παραμύθι, των Λάκηδων) , δεν θα έχουμε μόνο κομμένα χέρια επειδή ψήφισαν. Θα έχουμε και κομμένα πόδια γιατί δεν πήγαν να ψηφίσουν .\nΑναρτήθηκε από delphi στις 10:36 μ.μ. 4 σχόλια:\nΦωκίδα. Και τότε φτωχή και σήμερα φτωχή και όλοι ξ...\nΜπορούν να συνυπάρξουν εξορύξεις και τουρισμός; (*...


Χρώματα SPA στο μπάνιο από τον Grohe – BathroomPlus\nΧρώματα SPA στο μπάνιο από τον Grohe\nΜε τη συλλογή SPA Colours, ο GROHE δημιουργεί νέα αισθητικά δεδομένα για τις μπαταρίες και το μπάνιο. Στόχος της σειράς είναι να «διευρύνει» την μέχρι σήμερα καθιερωμένη αισθητική για τις μπαταρίες μπάνιου και νιπτήρα όπου το χρώμιο και το ατσάλι κυριαρχούν στις χρωματικές αποχρώσεις. Με την συλλογή SPA Colours, ο GROHE αναπτύσσει μια σειρά από λύσεις υψηλής ποιότητας που παράλληλα προσφέρουν εργαλεία στους διακοσμητές και αρχιτέκτονες να δημιουργήσουν μοναδικά μπάνια.\nΗ προσαρμογή των προϊόντων στις προσωπικές επιλογές και προτιμήσεις του κάθε καταναλωτή/χρήστη αποτελεί μία από τις ισχυρότερα ανερχόμενες τάσεις σε κάθε είδος. Το μπάνιο δεν αποτελεί εξαίρεση. Ως απάντηση σε αυτή τη διαμορφούμενη ζήτηση ο Grohe δημιούργησε την προαναφερόμενη σειρά χρωμάτων.\nΠρόκειται για 10 μεταλλικές αποχρώσεις που αφορούν σε μια σειρά από διαφορετικά μοντέλα. Τα σχέδια των μοντέλων αυτών καλύπτουν μια ευρεία γκάμα σχεδιαστικών προτιμήσεων όπως τετραγωνισμένων σχεδίων όπου κυριαρχούν οι γωνίες και άλλων όπου κυριαρχούν οι καμπύλες. Η ποικιλία των σχεδίων σε συνδυασμό με τις επιλογές σε χρώματα μπορούν να απελευθερώσουν την δημιουργικότητα κάθε σχεδιασμού για το μπάνιο.\nΤα πέντε βασικά χρώματα της παλέτας του GROHE SPA colours είναι:\nHard Graphite, ένα σκoύρο γυαλιστερό γκρι που ταιριάζει σε μπάνια αστικού περιβάλλοντος.\nCool Sunrise, μια καθαρή απόχρωση χρυσού που είναι τόσο κλασική όσο και σύγχρονη. Το τελικό αισθητικό αποτέλεσμα ποικίλει ανάλογα με τα σχέδια και τα χρώματα που θα συνδυαστεί.\nWarm Sunset «ζεστό ηλιοβασίλεμα», ένας ζεστός και μοντέρνος χρωματικός τόνος που συνδυάζεται με τη ρομαντική μόδα και όλα τα χρώματα του χαλκού.\nΤο Supersteel, ένας λαμπερός, καθαρός ασημένιος χρωματικός τόνος που είναι ιδανικός για ένα περιβάλλον με λευκό μάρμαρο ή σκυρόδεμα και το νικέλιο, μια ελαφρώς μαλακότερη, απόχρωση που παραπέμπει σε σχεδόν ασήμι με την πατίνα του χρόνου.\nΗ συλλογή SPA Colors του GROHE έχει μελετηθεί προσεκτικά, ώστε να ταιριάζει με διαφορετικά στυλ αλλά και τις βασικότερες χρωματικές επιλογές που μπορούν να γίνουν σε ένα χώρο όπως το μπάνιο. Οι επιλογές αυτές μπορούν να χωριστούν στις εξής βασικές κατηγορίες: σε αυτές που στους χώρους κυριαρχούν οι σκοτεινοί, οι ελαφροί/φωτεινοί και οι μεσαίοι τόνοι.\nΟι πιο σκούρες αποχρώσεις της σειράς ταιριάζουν εξαιρετικά όταν δημιουργείτε έναν εσωτερικό χώρο με εντυπωσιακές, τολμηρές αντιθέσεις – ας πούμε ασπρόμαυρες – ή για να διακοσμήσετε ένα σκοτεινό, ζεστό μονόχρωμο χώρο, για παράδειγμα, ένα εκπληκτικά κομψό μαύρο μπάνιο.\nΣτο άλλο άκρο του φάσματος υπάρχει ένας πιο ζωντανός τόνος, ιδανικός για τη δημιουργία ενός πιο μαλακού, αιθέριου αποτελέσματος.\nΤέλος, ο GROHE προσφέρει ένα μεσαίο τόνο που βρίσκει το ιδανικό πλαίσιο σε ένα πιο ουδέτερο χρωματικά εσωτερικό χώρο.\nΜόλις επιλέξετε την προτιμώμενη απόχρωση σας, θα διαπιστώσετε ότι κάθε στοιχείο, από το ντους μέχρι την κομψή πλάκα της μπαταρίας τοίχου, είναι διαθέσιμο στον ίδιο τόνο.\nΗ ευελιξία της σειράς SPA Colors εμπλουτίζεται περαιτέρω από μια άλλη παραλλαγή: Τα αξεσουάρ μπάνιου του GROHE έρχονται επίσης σε δύο αντίθετους τύπους φινιρίσματος: μιας γυαλιστερής, φωτεινής επιφάνειας, αφενός, και μιας πιο ματ βουρτσισμένης επιφάνειας, από την άλλη. Η επιλογή μεταξύ των λαμπερών ή πιο «σιωπηλών» ματ φινιρισμάτων ίσως να μην ακούγεται ως ένα τεράστιο πλεονέκτημα, αλλά ο GROHE πιστεύει ακράδαντα ότι αυτά τα τελειώματα σας δίνουν τη δυνατότητα να δημιουργήσετε ένα μοναδικό, ατομικό χώρο που αντικατοπτρίζει ακόμα περισσότερο την προσωπική σας αισθητική και γούστο.\nΗ επιλογή συγκεκριμένου φινιρίσματος και χρωμάτων δεν έχει απλά ως αποτέλεσμα τη δημιουργία ξεχωριστής οπτικής αίσθησης. Οι διαφορετικές επιλογές δημιουργούν διαφορετική αίσθηση σε όλο το χώρο. Γυαλισμένες και γυαλιστερές επιφάνειες μπορεί να δημιουργήσουν ή να υποστηρίξουν στυλ κλασικής πολυτέλειας, ενώ οι ματ επιφάνειες μπορεί να μεταφέρουν μια περισσότερο μαλακή και ζεστή αίσθηση και να υποστηρίξουν ένα vintage στυλ.\nΣε κάθε περίπτωση σας περιμένουμε στο νέο showroom του bathroomlus για να δείτε από κοντά ό,τι σας ενδιαφέρει και να επιλέξετε με την βοήθεια των έμπειρων συνεργατών μας την καλύτερη λύση.\ndesign, GROHE, interior_design, μπάνιο, Μπαταρίες, χρωματιστές_μπαταρίες


Elif 5/5: Ο Ταρίκ ικετεύει τη Ράνα να τον συγχωρήσει - TV24 - Youweekly\nElif 5/5: Ο Ταρίκ ικετεύει τη Ράνα να τον συγχωρήσει\nTV24 05.05.2021 08:27\nΣτο σημερινό επεισόδιο της Elif, ο Κερέμ και η Σουρεγιά εργάζονται μαζί και τα πάνε πολύ καλά ενώ ο Ταρίκ ικετεύει τη Ράνα να τον συγχωρήσει, ενώ διατάζει να σκοτώσουν και την Μελέκ.\nΑυτά θα δούμε σήμερα 5 Μαϊου στην Elif\nΕκείνη του λέει πως ο Τζεμ είναι το αγόρι της αλλά ο Ταρίκ δεν την πιστεύει και ξέρει πως το κάνει για τον θυμώσει. Η Ράνα του ζητάει να φύγει από το σπίτι της γιατί σε λίγο θα έρθει ο Τζεμ.\nΟ Ταρίκ όμως της λέει πως θα μείνει. Η Ράνα σκέφτεται πως πρέπει να πείσει τον Ταρίκ ότι ο Τζεμ είναι ο αγαπημένος της και του τηλεφωνεί να έρθει. Η Παρλά πηγαίνει στην έπαυλη αλλαγμένη, φορώντας γυαλιά και κρατώντας πολλά βιβλία. Θέλει να δείξει στον Κερέμ πως είναι μια ώριμη και σκεπτόμενη γυναίκα.\nΟ Κερέμ και η Σουρεγιά ξαφνιάζονται από την εμφάνισή της. Ο νέος ρόλος όμως, που έχει υιοθετήσει η Παρλά, δεν της πηγαίνει και όταν προσπαθεί να μιλήσει σαν σοφή, φαίνεται ανόητη. Ο Τζεμ πηγαίνει στο σπίτι της Ράνα ενώ είναι εκεί ο Ταρίκ. Ο Ταρίκ τους βλέπει να κρατιούνται από το χέρι και πείθεται πως είναι πραγματικά ζευγάρι. Βρίσκει μια δικαιολογία και φεύγει. Στην έξοδο λέει στη Ράνα πως δεν θέλει να την ξαναδεί. Η Μπιρτσέ παρουσιάζει τις ιδέες της για τη σειρά παιδικών παπουτσιών και ο Γιουνούς ενθουσιάζεται.\nΤη ρωτάει πως εμπνεύστηκε και η Μπιρτσέ του λέει μια ιστορία από το παρελθόν της, που τον επηρεάζει. Ο Γιουνούς, ο Κερέμ και ο Ταρίκ έχουν συνάντηση με τον Κουτσί, έναν σημαντικό επιχειρηματία, τον οποίο σύστησε στην εταιρία η Ράνα. Ο Κούτσι μαθαίνει ότι η Ράνα παραιτείται και δεν αισθάνεται άνετα με τα νέα. Δηλώνει πως θέλει να συνεργαστεί με τη Ράνα.\nΜετά τη συνάντηση, ο Κερέμ καλεί τη Ράνα και της ζητάει να επιστρέψει στην εταιρία. Η Ράνα δέχεται και θέλει να δείξει στον Ταρίκ πως δεν τον χρειάζεται…\nΟ Ταρίκ ανακαλύπτει τη Μελέκ\nΣτην Elif, η Βεϊσέλ αποφασίζει να ψάξει την αλήθεια για τη Μελέκ και ανακαλύπτει πως κάποιος την κυνηγά να της κάνει κακό! Την ίδια ώρα και ο Ταρίλ ανακαλύπτει πού βρίσκεται και δίνει εντολή στους άντρες του να τη φέρουν μπροστά του. Στο μεταξύ η Παρλά αποφασίζει να αλλάξει στάση απέναντι στον Κερέμ μήπως και καταφέρει να κερδίσει την καρδιά του.\nΗ Μελέκ θυμάται το όνομα μιας πόλης και είναι σχεδόν βέβαιη πως εκεί θα βρίσκεται η κόρη της! Ετσι αποφασίζει να φύγει κρυφά απ’ όλους για να τη βρει. Ομως δεν τα καταφέρνει και γυρίζει πίσω στο σπίτι της Ζουλιντέ, η οποία φοβάται πως η Μελέκ θα προσπαθήσει να φύγει ξανά και ανησυχεί, αλλά εκείνη τη διαβεβαιώνει πως δεν θα το ξανακάνει.\nΣτο μεταξύ ο Βεϊσέλ και η Τουλάι χαίρονται που η άτυχη γυναίκα αρχίζει σιγά-σιγά να θυμάται, αλλά οι ελπίδες να βρεθεί η Ελίφ ζωντανή είναι λίγες.\nΟμως τα νέα που μαθαίνει δεν είναι καθόλου ευχάριστα καθώς ο Βεϊσέλ τηλεφωνεί στη γυναίκα του και της λέει: «Τουλάι, κάτι άσχημο συμβαίνει! Τον Γιαχά δεν θα τον βρούμε ποτέ, έμαθα πως σκοτώθηκε! Φοβάμαι πως ο θάνατός του έχει να κάνει με τη Μελέκ! Κάποιος θέλει να της κάνει κακό και καλό θα είναι να μην την αφήνουμε στιγμή μόνη της».\nΗ Τουλάι τρομάζει: «Ποιος θέλει να της κάνει τόσο μεγάλο κακό και γιατί; Θα πρέπει να είμαστε προσεκτικοί μαζί της για να μην καταλάβει τίποτα και συμβεί κάτι χειρότερο».\nΟ Κερέμ, ο Γιουνούς, η Σουρεϊγιά και η Μπιρτσέ σχεδιάζουν να πάνε να δειπνήσουν, όταν έρχεται στην εταιρεία η Παρλά για να κάνει έκπληξη στον Κερέμ. Ομως εκεί την περιμένει δυσάρεστη έκπληξη όταν εισβάλει στο γραφείο του και βλέπει τη Σουρεϊγιά. Ο Κερέμ της λέει πως σκοπεύουν να πάνε να δειπνήσουν και η Παρλά νομίζει πως θα είναι οι δυο τους και φεύγει. Σε έξαλλη κατάσταση τηλεφωνεί στη Χουμεϊρά και εκείνη καταλαβαίνει πως η Παρλά είδε μαζί τον Κερέμ με τη Σουρεϊγιά.\nΣτο γραφείο του Γιουνούς, η Μπιρτσέ λέει στον Κερέμ και τη Σουρεϊγιά πως ταιριάζουν πολύ. Ο Γιουνούς κάνει παρατήρηση στην Μπιρτσέ γιατί δεν το θεωρεί σωστό από έναν επαγγελματία να κάνει τέτοιου είδους σχόλια. Η κοπέλα νιώθει ντροπή και ζητάει συγγνώμη.\nΩστόσο, αργότερα και οι τέσσερις πηγαίνουν να δειπνήσουν σε ένα καλό εστιατόριο. Την ίδια ώρα η Παρλά πηγαίνει στην έπαυλη και μιλάει άσχημα για τη Σουρεϊγιά στη Ματσιντέ αρχικά και μετά στη Χουμεϊρά, μέχρι που εκείνη κουράζεται. Ομως δίνει μια συμβουλή στην Παρλά, να είναι πιο άνετη και χαλαρή και να αλλάξει συμπεριφορά: «Είσαι τελείως διαφορετική από αυτό που αρέσει στον Κερέμ! Προσπάθησε να βρεις ένα κοινό στοιχείο με εκείνον ώστε να τον κερδίσεις! Με τη Σουρεϊγιά μεγάλωσαν μαζί και έχουν πολλά κοινά ενδιαφέροντα».\nΗ Παρλά καταλαβαίνει πως η Χουμεϊρά έχει δίκιο. Ο Κερέμ και η Σουρεϊγιά επιστρέφουν στην έπαυλη μετά από την ωραία βραδιά που πέρασαν. Αν και είναι αργά δεν θέλουν να κοιμηθούν και έτσι πηγαίνουν στην κουζίνα να πιουν ζεστό γάλα, όπως έκαναν όταν ήταν παιδιά.


Ο Bill Gates μισεί τα μετρητά και αγωνίζεται για την...κατάργηση τους - Parapolitiki.com\nΟ Bill Gates δεν θα κατασκευάσει ποτέ ένα τέτοιο θησαυροφυλάκιο γιατί δεν του αρέσουν τα μετρητά. Τα απεχθάνεται τόσο, που αποφάσισε...\n...να χρηματοδοτήσει μια παγκόσμια εκστρατεία υπέρ του ηλεκτρονικών συναλλαγών.\nΊδρυση τη συμμαχία «Βetter than Cash» στο site της οποίας μπορεί κανείς να βρει 5 βασικά επιχειρήματα κατά των μετρητών και υπέρ της διάδοσης των ηλεκτρονικών συναλλαγών.\n1. Διαφάνεια. Μικρότερη διαφθορά και μείωση του αριθμού των κλοπών καθώς η διαδρομή των συναλλαγών μπορεί εύκολα να καταγραφεί.\n2. Ασφάλεια. Το χρήμα φτάνει ακριβώς εκεί που ήταν ο προορισμός του.\n3. Χρηματοπιστωτική ενσωμάτωση. Οι ηλεκτρονικές πληρωμές είναι ένας τρόπος για ανθρώπους που δεν έχουν καμία εμπειρία τραπεζικών συναλλαγών να ενσωματωθούν με τις σχετικές παρεχόμενες υπηρεσίες όπως δάνεια, λογαριασμοί αποταμίευσης κτλ.\n4. Χαμηλότερο κόστος συναλλαγών. Κοστίζει συχνά παραπάνω να μεταφέρει κανείς μετρητά, καθώς είτε το κόστος των συναλλαγματικών μετατροπών είναι υψηλό είτε το κόστος μεταφοράς χρημάτων στο εξωτερικό κοστίζει εξίσου αρκετά.\n5. Διείσδυση σε νέες αγορές. Ένα πλεονέκτημα που αφορά κυρίως επενδυτές κι επιχειρηματίες, για τους οποίους θα ήταν πιο εύκολο να εμπιστευτούν τη μέθοδο των ηλεκτρονικών συναλλαγών σε κάποια περιοχή όχι διάσημη για την αξιοπιστία των «χέρι με χέρι» χρηματικών συναλλαγών της.\nΤο πρόγραμμα παρουσιάστηκε στο φετινό Παγκόσμιο Οικονομικό Φόρουμ του Νταβός με τους συντελεστές του να αναφέρουν ως παράδειγμα την Κένυα της οποίας η κυβέρνηση προώθησε και στήριξε τη συγκεκριμένη μέθοδο συναλλαγών.\nΈνα σχετικό ρεπορτάζ από το Business Week εδώ.\nΕτικέτες Bill Gates, Businnes Week, Davos 2013, Microsoft


Online Παιχνίδι Mario Jumping Pit Fire. Παίξτε το παιχνίδι online δωρεάν Mario Jumping Pit Fire. Κατεβάστε το παιχνίδι Mario Jumping Pit Fire. Παιχνίδια Περιπέτεια - gr.qazgames.com\nΑυτό το παιχνίδι είναι πολύχρωμα και ενδιαφέροντα! Νέες περιπέτειες του Mario δεν θα σας αφήσει αδιάφορους. Βοήθεια ο ήρωας για να πάρει τα ορυχεία φωτιά και να παραμείνει αλώβητη.\n© sgames.org -. Δωρεάν online παιχνιδιών Mario Jumping Pit Fire () σε απευθείας σύνδεση κόσμο παιχνιδιού παιχνίδι λάμψης Mario Jumping Pit Fire για δωρεάν. Μην ξεχάσετε να αξιολογήσετε αυτό το παιχνίδι Mario Jumping Pit Fire και να μοιραστούν αυτό το παιχνίδι με τους καλύτερους φίλους σας.\nΠαιχνίδι Mario Jumping Pit Fire σε απευθείας σύνδεση\nΠεριγραφή του παιχνιδιού Mario Jumping Pit Fire γραμμή. Πώς να παίξετε το παιχνίδι online Αυτό το παιχνίδι είναι πολύχρωμα και ενδιαφέροντα! Νέες περιπέτειες του Mario δεν θα σας αφήσει αδιάφορους. Βοήθεια ο ήρωας για να πάρει τα ορυχεία φωτιά και να παραμείνει αλώβητη. Έχει μια σημαντική αποστολή να σώσει τις όμορφες κυρίες της καρδιάς. Για να το κάνετε αυτό, θα χορηγείται τρεις ζωές, να είστε προσεκτικοί και γρήγορα! Έλεγχος: ένα ποντίκι υπολογιστή. Καλή τύχη!\nΒαθμολογήστε αυτό το παιχνίδι: Παίχθηκε: 141\nMario Jumping Pit Fire ( Ψηφοφορίες0, Δευτεροβάθμια Βαθμολογία: 0/5)


ΝΟΜΟΣΧΕΔΙΟ ΓΙΑ ΝΟΜΙΚΗ ΑΝΑΓΝΩΡΙΣΗ ΤΗΣ ΤΑΥΤΟΤΗΤΑΣ ΦΥΛΟΥ: Τι προβλέπει και τι αγνοεί - Προβληματισμοί και ενστάσεις από επιστημονικές ενώσεις - ΕΛΛΑΔΑ\nΝΟΜΟΣΧΕΔΙΟ ΓΙΑ ΝΟΜΙΚΗ ΑΝΑΓΝΩΡΙΣΗ ΤΗΣ ΤΑΥΤΟΤΗΤΑΣ ΦΥΛΟΥ: Τι προβλέπει και τι αγνοεί - Προβληματισμοί και ενστάσεις από επιστημονικές ενώσεις\nΤελευταία ενημέρωση 10 Οκτ 2017 13:30 από Η Άλλη Άποψη\nΣήμερα, ψηφίζεται με τη διαδικασία της ονομαστικής ψηφοφορίας το νομοσχέδιο του υπουργείου Δικαιοσύνης για τη «νομική αναγνώριση της ταυτότητας φύλου».\nΜέχρι σήμερα δεν υπήρχε κάποιος νόμος σχετικά με τη διαδικασία αλλαγής του φύλου στα νομικά έγγραφα (ληξιαρχική πράξη γέννησης, δελτίο ταυτότητας, διαβατήριο, πτυχίο κ.ά.) ενός ατόμου, μόνο αποφάσεις δικαστηρίων (Ειρηνοδικείων). Με βάση τις πρόσφατες δικαστικές αποφάσεις (12), η έγκριση της αίτησης του ατόμου συνοδευόταν από μια σειρά ιατρικές εξετάσεις, γνωματεύσεις, ιατρικές πράξεις (επεμβάσεις μαστεκτομής, ορμονοθεραπεία) που αφορούσαν τη σωματική και ψυχική υγεία του ατόμου, αλλά και από τις δηλώσεις του οικογενειακού περιβάλλοντος του αιτούντος. Δεν θεωρήθηκε απαραίτητη η χειρουργική επέμβαση αλλαγής των γεννητικών οργάνων, καθώς αντιβαίνει με τα ανθρώπινα δικαιώματα, αποτελεί στείρωση. Με βάση αυτές τις προϋποθέσεις έκρινε το δικαστήριο την αίτηση. Η πλειοψηφία των χωρών (41 χώρες) έχουν νομοθετικές ρυθμίσεις στην παραπάνω λογική, με εξαίρεση τη Μάλτα, την Ιρλανδία, τη Δανία και την Αργεντινή που αρκεί μια αίτηση του ατόμου σε δικαστική ή διοικητική αρχή, χωρίς καμιά άλλη προϋπόθεση. Από χώρα σε χώρα, βέβαια, υπάρχουν διαφοροποιήσεις σε σχέση με τα ηλικιακά όρια.\nΣύμφωνα με το νομοσχέδιο, η αίτηση του ατόμου στη δικαστική αρχή δεν απαιτεί ως προϋπόθεση καμιά επιστημονική γνωμάτευση. Οι μοναδικές προϋποθέσεις που θέτει είναι το άτομο να μην είναι έγγαμο όταν κάνει την αίτηση και να έχει δικαιοπρακτική ικανότητα, δηλαδή να είναι άνω των 18 ετών. Περιλαμβάνει ακόμα στις προϋποθέσεις τη δυνατότητα να αλλάξει η ταυτότητα φύλου ενός ανήλικου ατόμου 17 ετών, με τη συναίνεση των γονιών του, επικαλούμενο ότι, αφού έχει το δικαίωμα ψήφου και μια σειρά άλλα «πολιτικά δικαιώματα», μπορεί να έχει την πνευματική ωριμότητα να αποφασίσει. Υπάρχει ακόμα η ηλικιακή κατηγορία των 15 και 16 ετών, που πέρα από τη γονική συναίνεση, απαιτείται και η ιατρική γνωμάτευση από διεπιστημονικό συμβούλιο.\nΜε βάση τις διατάξεις του νομοσχεδίου αγνοείται σχεδόν πλήρως η ανάγκη το άτομο να διαθέτει ολόπλευρη, επιστημονική και κοινωνική στήριξη, ως προϋπόθεση για να προχωρήσει στην αλλαγή του φύλου στα νομικά έγγραφα.\nΠροβληματισμοί και ενστάσεις από επισημονικές ενώσεις\nΠροβληματισμούς σε σχέση με το νομοσχέδιο του υπουργείου Δικαιοσύνης έχουν εκφράσει εκπρόσωποι επιστημονικών ενώσεων. Διαχωρίζουν τις περιπτώσεις των μεσοφυλικών παιδιών (παιδιά που τα χρωμοσώματα ή τα γεννητικά τους όργανα παρουσιάζουν απόκλιση από τον τυπικό ορισμό του αρσενικού ή θηλυκού σώματος), που αποτελούν 1 στις 5.000 περιπτώσεις και η ολοκληρωμένη επιστημονική και κοινωνική στήριξη χρειάζεται να γίνεται σε μικρή ηλικία. Για τις υπόλοιπες περιπτώσεις της δυσφορίας φύλου στην εφηβεία, διατυπώνουν επιφυλάξεις αξιοποιώντας και τη διεθνή πείρα. Σε ορισμένες περιπτώσεις, η αλλαγή της ταυτότητας φύλου στην εφηβεία είναι αποτέλεσμα ενδοοικογενειακών συγκρούσεων, ακόμα και μίμησης αντίστοιχων περιπτώσεων συμμαθητών και συμμαθητριών τους (mainstreaming). Συνεπώς, χρειάζεται να προηγηθεί η ανάπτυξη ειδικών συμβουλευτικών ομάδων για τους εφήβους με δυσφορία φύλου, χωρίς βιασύνες. Ενώ επισήμαναν ότι η διαδικασία ορμονοθεραπείας στην εφηβεία δεν είναι αντιστρέψιμη.\nΤην αντίθεσή της στις προβλέψεις του νομοσχεδίου που αφορούν τα ανήλικα άτομα, εκφράζει η Παιδοψυχιατρική Εταιρεία Ελλάδος - Ένωση Ψυχιάτρων Παιδιών και Εφήβων (ΠΕΕ-ΕΝΩΨΥΠΕ). Η Εταιρεία εκφράζει την αντίθεσή της όσον αφορά «την επέκταση της δυνατότητας αλλαγής φύλου σε άτομα αυτής της ηλικίας (15 μέχρι την ενηλικίωση), ηλικία η οποία χαρακτηρίζεται από ρευστότητα της διαμορφούμενης ταυτότητας φύλου». Επισημαίνει ακόμα πως δεν υπάρχουν ερευνητικά δεδομένα «για εφήβους που έχουν κάνει νομική "μετάβαση" και για τις συνέπειες μιας τέτοιας πρακτικής». Με βάση αυτά τα δεδομένα εκφράζει τις ανησυχίες και τους προβληματισμούς της «ότι η εμπλοκή των εν λόγω νέων στη διαδικασία θα επιβαρύνει παρά θα βελτιώσει την ψυχική τους κατάσταση».\nΑναπτύσσει τον προβληματισμό της, αξιοποιώντας τη σύγχρονη ιατρική βιβλιογραφία, επισημαίνοντας ότι «στα άτομα με δυσφορία φύλου παρουσιάζεται υψηλότερη ψυχοπαθολογία σε σχέση με το γενικό πληθυσμό». Επίσης, παρατηρούνται υψηλά ποσοστά «κατάθλιψης και αυτοκτονικότητας, που δεν υποχωρεί με ιατρικές διαδικασίες αλλαγής φύλου, η δυσφορία παραμένει, παρά τυχόν επιτυχείς κοινωνικές μεταβάσεις».\nΑναφέρεται, ακόμη, ότι στην πρόσφατη έκδοση των κατευθυντήριων οδηγιών πρακτικής επισημαίνεται η «πολύ μεγάλη πολυπλοκότητα της Διαταραχής Ταυτότητας / Δυσφορίας Φύλου στην παιδική και εφηβική ηλικία». Παράλληλα, η επιστολή υποστηρίζει «την ανάγκη αξιολόγησης πιθανών δυσμενών ψυχολογικών και κοινωνικών εκβάσεων στη ζωή του ατόμου (ψυχική υγεία, φίλοι, οικογένεια, επάγγελμα, κοινωνικός ρόλος)». Εκφράζονται επιφυλάξεις σε σχέση με την προϋπόθεση της γονικής συναίνεσης καθώς «είναι γνωστό ότι η επιμένουσα στην εφηβεία Δυσφορία Φύλου, μπορεί να έχει τροφοδοτηθεί από γονεϊκή ανοχή ή και ενθάρρυνση. Επιπλέον, η γονεϊκή ψυχοπαθολογία αποτελεί ένα από τα σταθερά πλέον ευρήματα».\nΑκόμα και επιστημονικές ενώσεις που θεωρούν ότι το νομοσχέδιο κινείται σε θετική κατεύθυνση, όπως η Ελληνική Ψυχιατρική Εταιρία, υπάρχουν προβληματισμοί όπως: «Έχει επιλεγεί από το νομοθέτη η παράκαμψη της ιατρικής εκτίμησης του αιτήματος και του ιατρικού πιστοποιητικού... Σε κάποιες περιπτώσεις, όμως, όταν συνυπάρχει ενεργή ψυχοπαθολογία (π.χ. σχιζοφρένεια ή διπολική συναισθηματική διαταραχή), αυτή δεν μπορεί να εκτιμηθεί. Το βάρος της εκτίμησης του αιτήματος επωμίζεται ο δικαστής». Και θέτει ως ερωτήματα για το πώς θα αποφασίσει ο δικαστή: «Στη βάση ενός υπομνήματος που θα συνοδεύει την αίτηση και θα περιέχει κοινωνικές και ιατρικές πληροφορίες; Στη βάση πραγματογνωμοσύνης που θα διατάξει;».\nΕτικέτες: φύλου ατόμου αίτηση βάση ιατρικές προϋπόθεση διαδικασία αλλαγής έχει ταυτότητας δυσφορία σχέση υπάρχουν περιπτώσεις εκφράζει


Ευθύμης Ζησάκης για την αποχώρησή του από το "Σόι σου": "Διαταράχθηκαν οι σχέσεις μου με κάποιους συναδέλφους" - Peoplegreece.com\nΕυθύμης Ζησάκης για την αποχώρησή του από το «Σόι σου»: «Διαταράχθηκαν οι σχέσεις μου με κάποιους συναδέλφους»\nΠρώτη φορά μίλησε τόσο ανοιχτά για το θέμα…\nΑπό People Greece FacebookInstagram | 22 Ιουλίου 2018\nΈτσι, εκείνος θέλησε να τοποθετηθεί και να ξεκαθαρίσει τι συνέβη ακριβώς, σε μία συνέντευξή του στο TV Έθνος. Μάλιστα, δεν δίστασε να παραδεχθεί ότι οι σχέσεις του με κάποιους συναδέλφους του διήλθαν από κρίση:\n«Πριν από μερικούς μήνες, κατά τη διάρκεια των τελευταίων γυρισμάτων για τη σεζόν που τελείωσε, αντιμετώπισα ένα σοβαρό προσωπικό πρόβλημα στο οποίο δεν θέλω να αναφερθώ. Πάτησα ένα pause σε όλα τα πράγματα της επαγγελματικής αλλά και της προσωπικής μου ζωής, στα οποία δεν μπορούσα να ανταπεξέλθω. Ενώ ως άνθρωπο με διακρίνει η συνέπεια, δεν θα σου κρύψω πως υπήρξαν φορές που καθυστέρησα να πάω σε κάποια γυρίσματα και κάποιες συναντήσεις. Οπότε προκλήθηκε πρόβλημα στη ροή των γυρισμάτων, κάτι το οποίο διατάραξε τις σχέσεις μου με κάποιους συναδέλφους μου. Το λάθος μου ήταν ότι έπρεπε από την αρχή να βρω μια λύση με το κανάλι και να μη φτάσω στο σημείο να είμαι ασυνεπής» .\nΕνώ συνέχισε: «Το Σόι ήταν μία από τις σημαντικότερες στιγμές της επαγγελματικής μου πορείας. Από εκεί και πέρα δεν έχουν υπάρξει συζητήσεις για τη συνέχειά μου στη σειρά. Ο κύκλος του συγκεκριμένου ρόλου δεν έχει κλείσει 100%. Ίσως υπάρξουν κάποιες γκεστ εμφανίσεις. Αυτή τη στιγμή που μιλάμε, όμως, ναι, είμαι εκτός σειράς. Ήταν μια απόφαση που πήραμε με το κανάλι από κοινού».\nΟ Ευθύμης Ζησάκης πήρε εξιτήριο: Η φωτογραφία και το «ευχαριστώ»


°Ξενοδοχείο LIKORIA ΑΡΆΧΩΒΑ 4* (Ελλάδα) - από € 68 | iBOOKED\nLikoria Ξενοδοχείο - Αράχωβα\nex. Ξενώνας Λυκώρεια\nΔελφών 145, Αράχωβα, Ελλάδα εμφάνιση χάρτη\nΤο Likoria Hotel που βρίσκεται σε βουνά της Αράχωβας κοντά σε Παραλία Πλάτανος, Αρχαιολογικός Χώρος Δελφών και Μονή Οσίου Λουκά, προσφέρει εξέδρα στον ήλιο, βιβλιοθήκη και σάουνα.\nΤο ξενοδοχείο προσφέρει καλαίσθητα δωμάτια στο κέντρο της Αράχωβας με εντυπωσιακή θέα της πόλης. Αυτό το ιστορικό ξενοδοχείο είναι 1 χλμ από το κέντρο της Αράχωβας.\nΤο ξενοδοχείο βρίσκεται κοντά σε ναό και άδυτο.\nΑυτό το ξενοδοχείο έχει 29 δωμάτια όπως και διαμέρισμα 2 υπνοδωματίων, τρίκλινο δωμάτιο και δίκλινο δωμάτιο εξοπλισμένα με μίνι μπαρ, τηλέφωνο, καλωδιακή τηλεόραση με ταινίες κατά παραγγελία, δωρεάν Wi-Fi και τηλεόραση με δορυφορικά κανάλια. Οι επισκέπτες θα απολαύσουν τη θέα σε Corinthian Κόλπος από τα δωμάτιά τους. Στα μπάνια διατίθενται παντόφλες, ντους και δωρεάν προϊόντα περιποίησης.\nΤο ξενοδοχείο προσφέρει 24ωρη ρεσεψιόν, υπηρεσία σιδερώματος και καθαριστήριο καθώς και δωρεάν στάθμευση, ανελκυστήρα και αποθήκευση αποσκευών.\nΟι ταξιδιώτες θα απολαύσουν μασάζ σε όλο το σώμα, μασάζ ρεφλεξολογίας και τουρκικά λουτρά που προσφέρονται μέσα.\nParnassos Ski Resort6.7 χλμ\nSanta Marina Hotel Αράχωβα\nΚριτικές για Likoria\nΤα σχόλια πελατών υποβάλλονται από τους πελάτες μας μετά από την διαμονή τους στο Likoria


ΤΡΕΙΣ ΠΑΡΑΣΤΑΣΕΙΣ ΣΤΙΣ 17 ΦΕΒΡΟΥΑΡΙΟΥ - Ο Καραγκιόζης συμμετέχει στο Καρναβάλι - epirus24.gr ioannina24.gr arta24.gr preveza24.gr igoumenitsa24.gr\nΤΡΕΙΣ ΠΑΡΑΣΤΑΣΕΙΣ ΣΤΙΣ 17 ΦΕΒΡΟΥΑΡΙΟΥ - Ο Καραγκιόζης συμμετέχει στο Καρναβάλι\nΟ Καραγκιόζης του Μακρή έρχεται στα Ιωάννινα, την Κυριακή 17 Φεβρουαρίου, για τρεις παραστάσεις, στον Πολιτιστικό Πολυχώρο Δ. Χατζής, (Παλαιά Σφαγεία), στις 11:30 το πρωί, στις 4:00 και στις 6:00 το απόγευμα. Το Τριώδιο άνοιξε και όλοι στο Σεράι εργάζονται για να παρουσιάσουν το καλύτερο Καρναβάλι που έχει γίνει ποτέ. Όλοι ντύνονται με τις πιο ωραίες και περίτεχνες στολές.\nΚομφετί και χαρτοπόλεμος απλώνονται παντού. Ο Πασάς σκέφτεται να δημιουργήσει έναν διαγωνισμό ο οποίος θα κάνει τους κατοίκους της πόλης να σκεφτούν και να φτιάξουν το πιο όμορφο και επιβλητικό Καρναβαλικό άρμα. Ο Καραγκιόζης και όλη η παρέα του παίρνουν μέρος στο Καρναβάλι και αποφασίζουν να φτιάξουν και το άρμα που θα καταφέρει να πάρει την πρώτη θέση. Τιμή εισιτηρίου :


ΣΑΝ ΣΗΜΕΡΑ... - Μιλαμε.net\nΔημοσίευση από ΜΙΧΣ » Πέμ Απρ 18, 2013 9:02 am\nhttp://www.defencenet.gr/defence/item/% ... F%8D%CF%82 04/18/2013 - 07:43\nΛίγα λεπτά αργότερα κατέφθασε στο σπίτι του ο διάδοχος Παύλος με εντολή του πατέρα του, ο οποίος είχε αντιληφθεί την παράξενη συμπεριφορά του. Δεν πρόλαβε να χαιρετίσει τη σύζυγό του στο κατώφλι του σπιτιού του και ακούστηκε ο πυροβολισμός του τέλους. Ο πρωθυπουργός Αλέξανδρος Κορυζής είχε αυτοκτονήσει με σφαίρα στην καρδιά, σε ηλικία 56 ετών. ( 18 ΑΠΡΙΛΙΟΥ 1941)\n------------------ http://el.wikipedia.org/wiki/%CE%91%CE% ... E%AE%CF%82\nΔημοσίευση από aposal » Πέμ Απρ 18, 2013 10:28 am\nΣτο τέλος μας τα χάλασε όλα!\nΔημοσίευση από ΜΙΧΣ » Πέμ Απρ 18, 2013 11:45 am\nθα σου παραθέσω τα λόγια μιας αδελφικής μου ψυχής...\nΕμείς έχουμε "αρμοδιότητα" να κρίνουμε μόνον πράξεις. Τα πρόσωπα όμως που τις διαπράττουν δεν πρέπει να τα κρίνουμε γιατί δεν γνωρίζουμε γιατί έκαναν τη συγκεκριμένη πράξη, πόσο τους πολεμάει ο πονηρός, τι άλλα πράγματα έχουν στο μυαλό τους, πόσο καθαρή είναι η καρδιά τους και το μυαλό τους. Αυτά μόνον ο Θεός τα γνωρίζει και μόνον Εκείνος είναι αρμόδιος να κρίνει. Όταν κρίνουμε ανθρώπους είναι σαν να βάζουμε τον εαυτό μας στη θέση του Θεού, όπερ εστί βλασφημία.\nΔημοσίευση από aposal » Πέμ Απρ 18, 2013 12:00 pm\nΜα την πράξη της αυτοκτονίας κρίνω. Και δυστυχώς είναι μια πράξη που δεν επιδέχεται γιατριά.\nΔημοσίευση από Μανώλης » Τετ Μαρ 19, 2014 8:03 pm\nΣημειώνεται η πρώτη ληστεία τράπεζας στη Νέα Υόρκη. Οι ληστές φεύγουν από τη City Bank (σημερινή Citibank) με 245.000 δολάρια.\nΔημοσίευση από Μανώλης » Πέμ Μαρ 20, 2014 5:38 pm\nΕκτελείται στην ηλεκτρική καρέκλα ο ιταλοαμερικανός οικοδόμος Τζουζέπε Ζανγκάρα, ο οποίος στις 15 Φεβρουαρίου 1933 αποπειράθηκε να δολοφονήσει τον αμερικανό πρόεδρο Φραγκλίνο Ρούσβελτ. Αντ' αυτού,\nΔημοσίευση από Μανώλης » Παρ Μαρ 21, 2014 8:13 pm\nΟ Βυζαντινός αυτοκράτορας Ηράκλειος επαναφέρει τον Τίμιο Σταυρό στην Ιερουσαλήμ.\nΗ εφημερίδα Παλιγγενεσία δημοσιεύει άρθρο εναντίον της Διεθνούς Εταιρείας, δηλαδή της Σοσιαλιστικής Διεθνούς. Το άρθρο καταλήγει ως εξής: «Η καταδίωξις ίσως είναι το προσφορώτερον φάρμακον κατά της επαράτου εταιρείας, ης τα μέλη εστρατολογήθησαν εκ των κατωτάτων στρωμάτων της ευρωπαϊκής κοινωνίας και εκ φιλοταράχων και διεφθαρμένων». Πρόκειται για εκδήλωση που καταδεικνύει τις προθέσεις της ελλαδικής ιθύνουσας τάξης απέναντι στις σοσιαλιστικές ιδέες.\nΣτην αγγλοκρατούμενη Λευκωσία ανακαλύπτεται βόμβα κάτω από το κρεβάτι του Χάρντινγκ, στο Κυβερνείο. Την ίδια μέρα, οι Τουρκοκύπριοι κάνουν μεγάλη πορεία, με αφορμή συγκρούσεις στην περιοχή της Κυρήνειας και προκαλούν μεγάλες ζημιές σε εκκλησίες, καταστήματα, αυτοκίνητα και κατοικίες Ελλήνων.\nΓιόχαν Σεμπάστιαν Μπαχ, γερμανός συνθέτης.\nΜανώλης Χιώτης, λαϊκός συνθέτης και δεξιοτέχνης του μπουζουκιού.\nΆιρτον Σένα, βραζιλιάνος πιλότος της Φόρμουλα\nΙσμαήλ Ιμπν Σαρίφ, δεύτερος άρχοντας του Μαρόκου, που συνεισέφερε τα μέγιστα στην ανεξαρτησία της χώρας του από τους Οθωμανούς Τούρκους. Έμεινε στην ιστορία για τις 500 γυναίκες και τα 1042 παιδιά του. (Γεν. 1645)\nΤσουνγκ Τζου-Γιουνγκ, νοτιοκορεάτης επιχειρηματίας, ιδρυτής της αυτοκινητοβιομηχανίας Hyundai. (Γεν. 25/11/1915)\nΔημοσίευση από Μανώλης » Δευ Μαρ 24, 2014 8:59 pm\nΕκτελούνται οι στρατηγοί Παπούλας και Κοιμήσης, ως πρωταίτιοι του βενιζελικού κινήματος της 1ης Μαρτίου. Ερήμην σε θάνατο έχουν καταδικαστεί οι Ελευθέριος Βενιζέλος και Νικόλαος Πλαστήρας.\nΤο ΝΑΤΟ εξαπολύει βομβαρδισμούς εναντίον της Γιουγκοσλαβίας, επειδή η τελευταία αρνείται να υπογράψει τη συμφωνία για το μέλλον του Κοσσυφοπεδίου. Οι αεροπορικές επιδρομές θα διαρκέσουν τρεις μήνες, έως ότου οι δυνάμεις της Γιουγκοσλαβίας αποσυρθούν από την περιοχή. Είναι η πρώτη επίθεση στην ιστορία της Συμμαχίας, κατά κυρίαρχου κράτους.\nΧάρι Χουντίνι, ούγγρος ταχυδακτυλουργός. (Θαν. 31/10/1926)\nΒίλχελμ Ράιχ, αυστριακός ψυχαναλυτής, που μαθήτευσε κοντά στον Ζίγκμουντ Φρόιντ. (Θαν. 3/11/1957)\nΝτάριο Φο, ιταλός θεατρικός συγγραφέας. Τιμήθηκε με βραβείο Νόμπελ Λογοτεχνίας το 1997.\nΘεόδωρος Αρεταίος, ιατρός, καθηγητής της Χειρουργικής (1864-1893), Πρύτανης (1879-1880) και μέγας ευεργέτης του Πανεπιστημίου Αθηνών (Αρεταίειο Νοσοκομείο). (Γεν. 2/8/1829)\nΙούλιος Βερν, γάλλος συγγραφέας μυθιστορημάτων επιστημονικής φαντασίας. (Ο γύρος του κόσμου σε 80 ημέρες, 20.000 λεύγες υπό τη θάλασσα) (Γεν. 8/2/1828)\nΘεόφιλος, λαϊκός ζωγράφος. (Γεν. ?)\nΔημοσίευση από Μανώλης » Τρί Μαρ 25, 2014 9:41 am\nΟ Βασιλεύς των Ελλήνων Γεώργιος Α', η Βασίλισσα Όλγα, με σύσσωμη τη Βουλή, τις Αρχές των Αθηνών και πλήθος κόσμου τελούν τα εγκαίνια του μεγαλύτερου Θεραπευτηρίου των Βαλκανίων, του Ευαγγελισμού. Ο πρώτος ασθενής εισήχθη στις 13 Απριλίου.\nΑρχίζουν οι πρώτοι σύγχρονοι Ολυμπιακοί Αγώνες στην Αθήνα.\nΜία ομάδα 18 νέων, κάτω από την καθοδήγηση του Δημητρίου Αναστασιάδη, γυμνασιάρχη του Βενετοκλείου Γυμνασίου, ιδρύει μυστικά τον Γυμναστικό Σύλλογο Διαγόρα της Ρόδου, που βρίσκεται υπό οθωμανική κατοχή.\nΙδρύεται ο αθλητικός σύλλογος Άρης Θεσσαλονίκης, από διαφωνούντα μέλη του Ηρακλή.\nΟ Τζον Λένον και η Γιόκο Όνο, κατά τη διάρκεια του μήνα του μέλιτος, κάνουν το πρώτο Bed-In, δηλαδή μία ξαπλωτή διαμαρτυρία, όπου το ζεύγος παραμένει για μέρες σε ένα κρεβάτι στο ξενοδοχείο Χίλτον του Άμστερνταμ, ζητώντας με αυτό τον τρόπο ειρήνη στο Βιετνάμ.\nΜπέλα Μπάρτοκ, ούγγρος συνθέτης. (Κοντσέρτο για Ορχήστρα) (Θαν. 26/9/1945)\nΝόρμαν Μπόρλογκ, αμερικανός καθηγητής γεωπονίας, βραβευμένος με Νόμπελ το 1975 για τη συνεισφορά του στην ανάπτυξη ποικιλιών υψηλής απόδοσης και άλλες καινοτομίες που εισήχθησαν στον αναπτυσσόμενο κόσμο. Η «πράσινη επανάσταση» εκτιμάται ότι έσωσε περίπου 1 δισεκατομμύριο ανθρώπους από τη λιμοκτονία. (Θαν. 12/9/2009)\nΑδαμάντιος Κοραής, γιατρός και φιλόλογος, από τους πρωτεργάτες του νεοελληνικού διαφωτισμού. (Γεν. 15/4/1748)\nΓουίλιαμ Κολγκέιτ, αγγλος επιχειρηματίας, ιδρυτής της γνωστής εταιρίας ειδών ατομικής υγιεινής. (Γεν. 25/1/1783)\nΣπύρος Σαμάρης ή Σαμαράς ή Σαμάρας, κερκυραίος μουσουργός, που μελοποίησε τον Ολυμπιακό Ύμνο σε ποίηση Κωστή Παλαμά. (Γεν. 17/11/1861)\nΔημοσίευση από Μανώλης » Πέμ Μαρ 27, 2014 8:38 pm\nΗ Σκωτία νικά την Αγγλία 1-0 στο Εδιμβούργο, στον πρώτο διεθνή «ανεπίσημο» αγώνα ποδοσφαίρου. Στον αγώνα αυτό τα αίματα ανάβουν τόσο πολύ, ώστε οι παίκτες και των δύο ομάδων ζητούν από τον διαιτητή να τους επιτρέψει να κλωτσάνε τους αντιπάλους στα πόδια, κάτι που μαζί με το πιάσιμο της μπάλας με τα χέρια αποτέλεσαν το 1863 την αιτία διάσπασης των ομοσπονδιών ποδοσφαίρου και ράγκμπι.\nΔημιουργείται ένα κομμάτι της ελληνικής βιομηχανίας κινηματογράφου, τα στούντιο Σκούρας Φιλμ και Αθήνα Φιλμ.\nΟ Μίκης Θεοδωράκης μεταφέρεται σε νοσοκομείο της Αθήνας με σοβαρές κρανιοεγκεφαλικές κακώσεις, οι οποίες θα του προκαλέσουν μόνιμο πρόβλημα στον αριστερό οφθαλμό. Την προηγούμενη μέρα έλαβε μέρος σε συλλαλητήριο του ΚΚΕ κατά των εκλογών της 31ης Μαρτίου και συνελήφθη από την Αστυνομία, η οποία τον κακοποίησε στο νεκροτομείο της Αθήνας.\nΑρχίζει η δίκη των μελών της Δημοκρατικής Άμυνας, οι περισσότεροι από τους οποίους κατηγορούνται για βομβιστικές ενέργειες κατά τη διάρκεια της δικτατορίας. Ανάμεσά τους, ο Σάκης Καράγιωργας, ο Νίκος Κωνσταντόπουλος και ο στρατηγός Ιορδανίδης.\nΧένρι Ρόις, βρετανός επιχειρηματίας, συνιδρυτής της αυτοκινητοβιομηχανίας Rolls-Royce. (Θαν. 22/4/1933)\nΙωάννης Μελισσανίδης, ολυμπιονίκης της ενόργανης γυμναστικής.\nΑνδρέας Αναγνωστάκης, διακεκριμένος οφθαλμίατρος. (Γεν. 11/8/1826)\nΚαίσαρ Αλεξόπουλος, φυσικός και ακαδημαϊκός, μέλος της ομάδας ΒΑΝ για την πρόβλεψη των σεισμών. Το τετράτομο έργο του Φυσική καλύπτει όλους τους επιμέρους τομείς της Φυσικής επιστήμης και αποτελεί σημείο αναφοράς στην ελληνική βιβλιογραφία. (Γεν. 10/11/1909)


Το συναυλιακό φιάσκο του καλοκαιριού – Νταλάρας να ‘ναι κι ότι να ‘ναι δηλαδή; | Καβάλα, Πρωϊνή, Τηλεόραση, Ραδιόφωνο, Εφημερίδα της Καβάλας, νέα, ειδήσεις, μικρές αγγελίες, διαφήμιση, μουσική\nΑΡΧΙΚΗΕιδήσειςΤο συναυλιακό φιάσκο του καλοκαιριού – Νταλάρας να ‘ναι κι ότι να ‘ναι δηλαδή;\nΤο συναυλιακό φιάσκο του καλοκαιριού – Νταλάρας να ‘ναι κι ότι να ‘ναι δηλαδή;\n25 Ιούλιος, 2013, 5:39 μμ\n«Θα σου φύγω, στο ‘χα πει, θα σου φύγω και γέλασες εσύ Γιωργάκη….» Γιατί μπορεί να σε υπερασπίζομαι σθεναρά έναντι όλων εκείνων που σε κατηγορούν ότι είσαι παραδόπιστος και μνημονιακός, αλλά εγώ αντιπαραθέτω το ατράνταχτο επιχείρημα του απόλυτου επαγγελματισμού και της τελειομανίας σου. Μπορεί να σε παρακολούθησα με συνέπεια στη διάρκεια της τελευταίας 12ετιας όσες φορές φιλοξενήθηκες στο αρχαίο θέατρο των Φιλίππων, αλλά ειλικρινά το βράδυ της Τετάρτης βασανίστηκα οικτρά προκειμένου να αντέξω μέχρι τέλους τη δίωρη συναυλία σου και να μην αποχωρήσω από το βραχάκι μου.\nΦυσικά το λάθος μάλλον ήταν δικό μου που καλλιέργησα υψηλές προσδοκίες για μία μονοθεματική συναυλία αφιερωμένη στον εξαίρετο Απόστολο Καλδάρα. Έφτασα στο θέατρο εγκαίρως. Βολεύτηκα με σκοπό να έχω άμεση οπτική επαφή με την εξέδρα και τους δύο καλλιτέχνες, Γιώργο Νταλάρα και Γλυκερία. Παρακολούθησα ακόμη και την πρόβα του ήχου που ουδέποτε παραλείπει προ της ενάρξεως ο Γιώργος, ώστε τα πάντα να είναι τέλεια. Παραδέχθηκα την τυπικότητα όλων, αφού η συναυλία άρχισε με μόλις τέσσερα λεπτά καθυστέρησης. Ύστερα από την πεντάλεπτη ορχηστρική εισαγωγή χειροκρότησα θερμά τη Γλυκερία, που σαν κοριτσάκι ακόμη και σήμερα, άνοιξε το πρόγραμμα με τον «Μαρμαρωμένο Βασιλιά» σε στίχους Πυθαγόρα. Ακόμη θερμότερα χειροκρότησα την είσοδο του Γιώργου και την ερμηνεία του «Μες στου Βοσπόρου τα στενά», αλλά η συνέχεια δεν ήταν τόσο ενθαρρυντική.\nΑΠΟ ΤΗΝ ΠΡΟΣΦΥΓΙΑ ΣΤΟ ΤΣΕΦΤΕΤΕΛΙ\nΕπί μία ώρα, ο Γιώργος και η Γλυκερία εναλλάχθηκαν στη σκηνή ενώ τραγούδησαν και ντουέτο τραγούδια από το έργο του Απόστολου Καλδάρα «Μικρά Ασία» σε στίχους Πυθαγόρα όπως «Οι καμπάνες της Αγιά Σοφιάς», «Δυο παλικάρια απ’ τ’ Αϊβαλί», «Η προσφυγιά», «Η Σμύρνη», «Πήρε φωτιά το Κορδελιό», «Τι να θυμηθώ, τι να ξεχάσω», το τελευταίο μάλιστα δύο φορές. Αναμφίβολα υπήρξε μια ομάδα θεατών στο κέντρο του κοίλου, που πράγματι απολάμβανε το πρόγραμμα, δεν ίσχυε όμως το ίδιο για όλους, αφού η κόπωση άρχισε νωρίς. Το πρόγραμμα συνεχίστηκε με το «Βυζαντινό Εσπερινό» σε στίχους Λευτέρη Παπαδόπουλου με τραγούδια όπως «Εκεί που σμίγει η Δύση κι η Ανατολή», «Βάρα Νταγερέ», «Για πάρε γύφτο σφυρί κι αμόνι», αλλά και πάλι κάτι πήγαινε λάθος.\nΤο κοινό δε συμμετείχε στο σύνολό του, δεν σιγοντάριζε όπως παλιά τραγουδώντας δυνατά κάθε στίχο, στοιχεία που ένας «βετεράνος» και καλός επαγγελματίας τα οσμίζεται στην ατμόσφαιρα. Δεν αποκλείεται να υπήρχε εναλλακτικό σχέδιο προγράμματος, για την περίπτωση που τα προβλεπόμενα δεν «τραβούσαν». Έτσι η ατμόσφαιρα για το τελευταίο 45λεπτο «ελάφρυνε», απομακρύνθηκε από τα προσφυγικά τραγούδια και «τσούλησε» προς το λαϊκό, ή μάλλον προς το πολύ λαϊκό! Τόσο λαϊκό ώστε έφτασε ακόμη και στις «Νύχτες Μαγικές», γνωστές και ως «Αραπίνες» του Βασίλη Τσιτσάνη. Το μόνο μουσικό διάλειμμα που χάιδεψε τα αυτιά μου ήταν «Ο θάνατος του ποιητή», μια κορυφαία συνάντηση Καλδάρα – Πυθαγόρα – Νταλάρα.\nΜε δυσκόλεψε η βραδιά της Τετάρτης και μάλλον θα δυσκόλεψε και το Γιώργο, ο οποίος στο παρελθόν έχει καλομάθει να τραγουδά σε ένα αρχαίο θέατρο όπου δεν έπεφτε καρφίτσα, με τους γύρω λόφους να είναι κατειλημμένοι από όσους δεν κατάφερναν να βρουν θέση. Αυτή τη φορά όμως το κοινό ήταν σαφώς λιγότερο και υπολογίζεται σε 2.500 άτομα, ίσως λίγα περισσότερα, διαφόρων ηλικιών και με αρκετούς ηλικιωμένους. Οι δε γύρω λόγοι περιφρουρούνταν από άνδρες ιδιωτικής εταιρείας σεκιούριτι ώστε να αποτρέψουν απρόβλεπτες ή λαθραίες εισόδους και κάποια στιγμή το μάτι μου σα να πήρε και αστυνομικές παρουσίες στην είσοδο, για ευνόητους λόγους! «Κατόπιν εορτής» και κατόπιν σύντομης έρευνας ανακάλυψα δημοσίευμα για την ανάλογη συναυλία στην Αλεξανδρούπολη, η οποία προηγήθηκε στις 20/7 κι όπου διάβασα σχετικά με την «απογοητευτική προσέλευση του κόσμου στο δημοτικό στάδιο». Τι τρέχει λοιπόν με την φετινή περιοδεία;\nΠολύς νταλκάς, πολύς αμανές, πολύ προσφυγιά, πολύ τσιφτετέλι, σε σημείο που τελικά άρχισα να αναρωτιέμαι μήπως η αρχική αρνητική γνωμοδότηση του Κεντρικού Αρχαιολογικού Συμβουλίου ήταν ορθή, έστω και βασιζόμενη σε λάθος επιχειρήματα. Διότι δε λησμόνησα την αιφνιδιαστική άρνηση του ΚΑΣ και την ανάκληση της αποφάσεως κατόπιν μεσολάβησης της γενικής γραμματέως του Υπουργείου Πολιτισμού – Αθλητισμού Λίνας Μενδώνη. Μπορεί όλες οι δεσμεύσεις για την προστασία του μνημείου να τηρήθηκαν, διόλου όμως δεν κατάφερε να με ικανοποιήσει ένα ζεμπεϊκο- τσιφτετελέ συναυλιακό πρόγραμμα.\nΣτο παρελθόν, η παρουσία του Γιώργου Νταλάρα στο αρχαίο θέατρο Φιλίππων σημαδεύτηκε από συντριπτική επιτυχία, φρούτο που φέτος δεν κατάφερε να το γευτεί αν και είχε στο πλάι του μια υπέροχη ερμηνεύτρια όπως η Γλυκερία. Και εις άλλα με υγεία Γιωργάκη. Κάνε και καμιά καλοκαιρινή παύση, άφησε να κυλήσει κι ένα καλοκαίρι χωρίς περιοδεία, ή στην τελική συμβιβάσου με χώρους που θα ταιριάζουν περισσότερο στο ύφος των θεματικών σου συναυλιών. Δώσε μας το περιθώριο να σε αποθυμήσουμε λιγάκι κι έπειτα επανέκαμψε δριμύτερος, αλλά βασιζόμενος στις επιτυχημένες συνταγές του παρελθόντος.\nΤέλος, εξέτασε και το ενδεχόμενο να ράγισε η εικόνα σου εξαιτίας της συζυγικής υφυπουργοποίησης και της υπογραφής του μνημονίου, ή εξαιτίας των επεισοδίων που σημειώθηκαν στη διάρκεια των συναυλιών αλληλεγγύης σε γειτονιές της Αθήνας τα οποία και σε ανάγκασαν να σταματήσεις. Γιωργάκη… στάσου… γιαούρτ’…..\nΥΠΟΣΗΜΕΙΩΣΗ: Θερμά παρακαλούμε την αρμόδια αρχαιολογική υπηρεσία για τη φύλαξη του θεάτρου, που έχει ειδοποιηθεί εδώ και δύο εβδομάδες, να μεριμνήσει επιτέλους για τη σφηκοφωλιά η οποία συνέχιζε να υπάρχει και το βράδυ της Τετάρτης κάτω από το πρώτο σκαλοπάτι της δεύτερης πτέρυγας εκ δεξιών. Ο φύλακας ενημερώθηκε σχετικά και του υποδείχθηκε το επίμαχο σημείο πριν την έναρξη της παρασκευάτικης παραστάσεως «Ποιος τη ζωή μου…» και είχε υποσχεθεί ότι θα το φρόντιζε.\nΩστόσο και το βράδυ της Τετάρτης κάναμε παρέα με τα έντομα, τα οποία ευτυχώς μας φέρθηκαν με ευγένεια, αλλά μέχρι πότε θα δείχνουν καλή ανατροφή; Δεν είναι προτιμότερο να προλαμβάνουμε δυσάρεστες καταστάσεις, αντί να τρέχουμε αιφνιδιασμένοι και πανικόβλητοι προκειμένου να προσφέρουμε πρώτες βοήθειες σε κάποιον τσιμπημένο θεατή;


Ό,τι προλάβω να φάω και εγώ...\nΤην επόμενη εβδομάδα θα την περάσω στη Θεσσαλονίκη. Στην φωτογραφία * - ντοκουμέντο σας παρουσιάζω έναν από τους λόγους που μ' αρέσει αυτή η πόλη.\n[* πρόκειται για την ημερήσια ποσότητα γύρου σε ένα από τα σουβλατζίδικα της Τούμπας. Βοήθα Παναγιά μου!]\nΈγραψε ο K.On στις 15:36 0 σχόλια\nΓκάρι ο αισιόδοξος\nΚάποιος που έχει παλέψει για την επιβίωσή του στην Αθήνα ξέρει τι θα πει δουλειά. Όπου και να ταξίδεψα στην Ελλάδα δεν βρήκα μέρος που ο μέσος εργαζόμενος να εργάζεται τόσες πολλές ώρες και με τέτοιο άγχος. Πολλοί το κατάλαβαν και την κάνουν για τις ιδιαίτερες πατρίδες τους. Ελπίζω έτσι να δούμε κάποια στιγμή την Ελλάδα να ξαναγεμίζει. Ήπειρος, Μακεδονία, Θράκη οι μεγάλες προκλήσεις. Νέοι, ωραίοι, Αθηναίοι, υπάρχουν ευκαιρίες αν ψαχτεί κανείς να δει τι μπορεί να κάνει. Με τις σπουδές και τη δουλειά που έχετε ρίξει δεν θα πρέπει να σας φοβίζει το μέλλον.\nΥ.Γ. Εδώ βρήκα μερικούς "πρώην Αθηναίους" που καλλιεργούν σαλιγκάρια και έχουν βρει την ησυχία τους. Έχει μεγάλη δυναμική και ακόμα αργεί να κορεστεί σαν κλάδος. Μεγάλο plus η σχετικά χαμηλή επένδυση που απαιτείται. Ψάξτε το όποιοι ενδιαφέρεστε.\nΑξιόπιστες πληροφοριες για το θέμα μπορείτε να βρείτε εδώ\nΈγραψε ο K.On στις 15:24 0 σχόλια\n«Χρυσές δουλειές» κάνει το ΚΤΕΛ μεταφέροντας τους μετανάστες από την Ορεστιάδα κατευθείαν στην Αθήνα μετά από δύο μέρες παραμονής στο κέντρο κράτησης. Όπως μου είπαν αστυνομικοί που υπηρετούν στο κέντρο αλλά και τοπικοί παράγοντες, τα λεωφορεία φορτώνουν τους μετανάστες απευθείας από το κέντρο κράτησης με προορισμό το κέντρο της Αθήνας. Μετά αρχίζει το... «όνειρο της Ευρώπης». Άγιος Παντελεήμονας, πλ. Αττικής, Κολωνός και βάλε. Οι μετανάστες (όπως φαίνεται από τη φωτογραφία) πληροφορούνται ήδη έξω από το κέντρο κράτησης για τις τιμές των εισιτηρίων του λεωφορείου που θα τους μεταφέρει. Αν και –όπως λένε υπηρεσιακοί παράγοντες- έχουν ενημερωθεί ήδη από το ξεκίνημα του ταξιδιού τους και για αυτό έχουν κρυμμένο το (αναγραφόμενο) ποσό στα ρούχα τους.\nΣε γενικό πλαίσιο η κατάσταση στον Έβρο είναι άσχημη. Αναμένεται σύντομα ένας νέος Άγιος Παντελεήμονας στην Ορεστιάδα, στο Σουφλί, στις Φέρρες κ.ά. Οι περιοχές επιβαρύνονται ραγδαία καθώς 300 με 600 άτομα περνούν καθημερινά τα σύνορα. Οι περισσότεροι μένουν στο κέντρο κράτησης για μερικές ώρες ή 24ωρα, ίσα ίσα για να καταγραφούν, δακτυλοσκοπηθούν και φωτογραφηθούν. Τίποτα άλλο. Ανάμεσά τους γυναίκες και μικρά παιδιά.\nΈγραψε ο K.On στις 19:10 0 σχόλια